
Naslikao An^tcl Sergejev 


Izvorna novela 



»Kam-kam-kam,« vikao je puran provirivši bra- 
davičavu crvenj^stomodru glavu iz naprtnjače, 
koju je na ledn^a nosio- mladi Joža Curolov. 

»Ma, daj, pukni ga po- toj 'bedastoj glavi, da 
ne viče,« srdio se stari Kozar, Curolovov tast. 

»Pju-pju-kam-ka . . .« 

»Šuti! Vraga se dereš, kam-kam! Šta se koga 
tiče, kam ideš!« reče Curolov i mahne rukom 
preko ramena, da ušutka purana. »Tata, dajte, 
turnite mu glavu unutra, inače ću mu zakrenuti 
vrat. Mogao- bi nas odati.« 

»Baš ne bi bilo zgodno, da znadu, da idemo 
na kolodvor ovuda, pa još, da nosimo punu ko- 
šaru i punu naprtnjaču. Pogotovu ne smije za tc 
znati stari Miško.« 

»E, tata, meni se sve čini, da mi uzalud svaki 
čas vučemo' tolike purane, guske, piliće, šunko, 
maslac i jaja, a i tolik: novac trošimo, a ne znamo, 
hoćemo li tu parnicu dobiti ili ne. Pa znate, da 
je advokat rekao, da je u pravu Miško, a ne mi.« 

»Da, to je advokat i meni rekaoi. Ali je rekao i 
to, da je ugovor između Miška i staraca loše 
sastavljen i da je za nas najveća sreća, što stari 
Miško- ne zna čitati i pisati. Pa, ako i potrošimo 
nešto, -ništa zato, to je i onako sve za vas, djeco, 
za t$be i moju kćer.« 

* 

»Dobro jutro, majstore Miško! Lijepo vas mo- 
lim, dajte, zakrpite mi ovaj opanak, da ne obo- 
sim. Možda ćete naći krpu za siromaha! Htio sam 
ići Kozaru po komadić kože, ali ga nema kod 
kuće. Sreo- sam ga tu gore na brijegu kod triju 
šljiva.« 

»Kozara- ste sreli? Ne znate, kuda je išao-?« 

»Išao je sa zetom, pa kad sam pitao, kuda idu 
tako rano-, rekao mi je mladi, da šta me se tiče, 
a stari je rekao, da idu u vinograd. Ali- sam ja 
vidio, da su poslije skrenuli desno, dolje prema 
kolodvoru. Imali su naprtnjaču i košaru.« 

»Pa da, sutra imamo kod suda raspravu, pa oni 
već danas nose »šmir«. Zato i govori stari Kozar, 
da ćemo vidjeti, tko će moći dulje izdržati.« 

»Čujete, majstore, a što je s onim kožama, što 
ih je za vojsku radio?« 

»Ništa! Rekao je, da su pokradene, pa 
nikom ništa.« 

»Majstore, koliko sam dužan za kr- 
panje?« 

»Ništa, Đuro! Već će dobri Bog platiti.« 

* 


»Poglaviti, što bih se ja s njim nagađao! Neka 
on mene pusti na miru na mojem, kao što i ja 
njega puštam na njegovom. Ja sam sa starcima 
načinio prije osamnaest godina ugovor, da ću ih 
do njihove smrti dohraniti, ja* njima orem, ko- 
pam, kosim, sav prirast pospremam, dajem drva, 
trošim svoj novac na popravak zgrada, a poslije 
smrti staraca, ja sam vlasnik.« 

»Da, Miško', postoji vaš ugovor, ali; iz njega 
sud ne može saznati, da je sve istina, što vi go- 
vorite. Ali evo, ovdje postoji ugovor, koji su 
sklopili starci s Kozarom. Tu stoji, da je Kozar 
sve gibljivo- i negibljivo- kupio za deset tisuća 
kruna.« 

»Zato je on hodao danomice k starcima, te ih 
je sada, kad su već skoro slaboumni, jer su stari 
već preko osamdeset godina, smotao-. Kako- su mu 
mogli prodati sve za deset hiljada kruna, kad to 
vrijedi preko dvije stotine hiljada. To biste i vi, 
poglaviti, morali vidjeti, da su starci slaboumni. 
I starci će se kajati, ako ja izgubim. Ja njih uz- 
državam već osamnaest godina, ali nikada nisam 
ni u mislima- poželio- da umru.« 

»Ali, Miško, Kozar veli, da je o-n sve to već 
uživao, a vi ste mu uvijek smetali.« 

»Poglaviti!, neka Kozar prisegne, da je ma i 
samo jednu minutu uživao-, ja ću mu se još da- 
nas maknuti, neka mu sve bude.« 

»Naša je cigla bila u njegovu dvorištu,« reče 
Curolov. 

»Koju si ti po noći bacao,« reče Miško. 

»Prs,« u sučevim rukama se zapali, žigica. Dvije 
svijeće gore, a između njih stoji raspelo. 

»Ivan Kozar! Vi ćete se sada zakleti, da je sve 
istina, što- ste danas ovdje govorili. Dođite bliže 
sto-lu.« 

Stari Kozar stoji na mjestu, pogled je usmje- 
rio u pod, te izgleda više kao osuđenik, nego li 
tužitelj. 

»Dignite tri prsta i govorite riječ po riječ za 
mn-o-m!« Kozar šuti, usta su mu širom otvorena, 
teško diše i počne se cijelim tijelom tresti. »Što 
se tresete? Zar se mene bojite?« upita sudac. 


Slika desno: 


UBAVI ZAGORSKI PEJSAŽ 
Akvarel od hrvatskog slikara Viktora Šipeka 


U raspravnoj sobi sve je tiho, samo se 
čuje cvilenje pera u pisarevoj ruci. Sudac 
prekine tišinu i zapita: 

»No, Miško! Hoćete li se nagoditi 
s Kozarom?« 


»Poglaviti, ine boji se on vas, nego se om boji 
ovoga, ovoga tu na križu se on boji,« reče Mi- 
ško i pokazuje ma raspelo. 

Advokat, Kozarova žena i mladi Curolov nešto 
ša-pću. iNato pristupe Kozaru s jedne strane žena, 
s druge strane zet, prime ga ispod ruku i privedu 
bliže stolu. 

»Kako ne bi mogao priseći, kad si svojim nov- 
cem isplatio, a mi smo bili svjedoci,« reče Kozaru 
žena. 

Kozar podiže desnu ruku i nitko osim Miška 
nije opazio, da je u zraku držao samo šaku i da 
nije digao tri prsta. Čuje se neko mumlanje. 

»Tako. mi Bog pomogao 1 i . . . No, govorite 
dalje!« 

»Ali, poglaviti, zašto mučite čovjeka! Kako će 
samom Bogu u lice lagati, kad zna, da nije u 
pravu.« 

»Šutite, Miško!« izdere se sudac. 

Starina Miško se zagleda u razapetog Spasi- 
telja na Križu. Sada još jedino od Njega očekuje 
spas. 

Mišku se pričini, kao da se Spasiteljeve usne 
miču, kao da govore: »Miško, ne boj se! Istina, 
ti trpiš, ali tvoje muke ni izdaleka nisu tako 
strašne, kao što su moje bile. Vidiš, Miško, ja 
sam čak i život svoj položio, a sve to za vas 
grešnike, za tebe, Miško, i za njega — Kozara. 

A ipak sam svojim mučiteljima i ubojicama sve 
oprostio.« 

»Da, Bože! Ti si Bog! Ti možeš lako. oprostiti, 
ali ja? Ja sam čovjek, a i on je čovjek! A ako on 
sada ipak Tebe pozove kao svjedoka, a što ću 
ja onda?!« 

»I opet ti velim,« čuje Miško riječi Spasitelja, 
»ne boj se!« Od velikog uzbuđenja nije Miško 
čuo drugo-, nego riječi suca: 

»Prisega je završena, osuda će se izreći . . .« 

»Što je završeno?! Što će se izreći?« plane Mi- 
ško, ali mu se pred očima zamagli, u grlu ga ne- 
što stisne, koljena mu klecnu i on se sruši na pod. 

JEZIK, KOJ 

Danas je najveća država na svijetu Zajednica 
britskih naroda. To. su one zemlje, kojima vlada 
engleski kralj. On se zove i car Indije. Inače je 
njegov naslov »kralj Velike Britanije i Irske i 
britskih dominiona 1 s druge strane mora.« 

Velika je Britanija otok, na kojem su ove 
zemlje: Engleska s -Uelso-m i Škotska. 

Englezi vladaju tom golemom svjetskom dr- 
žavom, kojoj pripadaju zemlje u Evropi, Aziji, 
Africi, Sjevernoj i Južnoj Americi i sva Austra- 
lija. 

Ipak Englezi jedine Škote smatraju nekako 
ravne sebi. U staro su vrijeme svi Škoti govorili 
svojim zasebnim jezikom, što se zove »gelski« 
jezik. Taj je jezik u najbližem rodu sa starim 
irskim jezikom. 

Godine 1931. dana 26. travnja brojili su slu- 
žbeno ljude u Škotskoj. Popisali su 4 milijuna 


Kad je Miško ponovo došao k sebi, opet se 
zagleda u razapetog Spasitelja, te mu se sada 
pričini njegovo tijelo mnogo bljeđe. Kaplje 
krvi na Njegovom čelu crvenije i svježe. Pričini 
mu se, kao da Krist sada, ovaj čas umire. 

* 

Kad je Miško nekoliko godina nakon izgu- 
bljene parnice opet došao u svoj stari kraj, da 
posjeti rođake i prijatelje, svi su ga veselo poz- 
dravljali. 

Jednoga dana ide Miško cestom, a ususret 
mu dolazi neki starac. Miško, ga nije poznavao. 
Starac je hodao zgrbljeno, bio je blijeda, upala i 
neobrijana lica, oči udubljene i staklene. Miško 
izvadi dinar, priđe starcu, pruži mu ga. 

»Što hoćeš ti od mene?« vikne prestrašeno sta- 
rac. »Tko si ti? Jesi li ti, Miško?! Ili si možda — 
Mihalić? Ha-ha-ha. Što mi možete? Ništa. Nije 
mi ni država ništa mogla, jednostavno sam re- 
kao: kože su mi pokradene i nikom ništa.« 

»Ali, dragi Ivane!« rekne iznanađen Miško, 
kad je prepoznao starog Kozara. »Ne boj se!« 
Zar me ne poznaš? Ja sam tvoj stari prijatelj 
Miško!« 

»Hu-u-u, ti si Miško? Ti si prokleo- bivšu tvoju 
kuću, tako da mi se ne da ni jedan sin u nju, jer 
je oteta-prokleta. Ha-ha-ha, i ja sam proklet. Ti 
i Mihalić, vas dvojica ste me prokleli, prokleli- ste 
me tako, da mi žena, moja vlastita žena, ne da 
jesti, nego me svaki dan tuče. Kaže, da sam samo 
ja kriv, što nije tvoj sin Josip uzeo moju kćer 
za ženu. Ha-ha. Pa nisi ga ti mogao siliti, da 
uzme djevojku, koju- mu srce ne vole. Ha-ha-ha, 
i zato sam ja tebi imetak oteo. I Mihaliću sam 
imetak oteo, pa ništa zato. Ha-ha-hi-hi,« zakesi 
se luđačkim smijehom starac Kozar i počne 
trčati cestom. 

»Bježite! Miško- je došao! Mihalić ide! Bježite! 
Hu-u-u, ne daju mi mira . . .« 

Stari se Miško rasplače. Žao mu je bilo starog 
Kozara . . . PAVAO POSTRUŽIN 


I NESTAJE 

842 tisuće i 554 čovjeka-. Od svih je tih ljudi bilo 
samo sedam tisuća šezdeset i devetoro, koji su 
znali govoriti samo g-e-lski Bilo- ih je 130.080, 
koji- su znali L gelski- i engleski. Drugi Škoti (pre- 
ko četiri milijuna i sedam stotina tisuća ljudi) 
nijesu- više znali svoga- staroga- gelsko-ga jezika. 
Danas oni govore engleskim jezikom kao i pravi 
Englezi. 

Južni su Škoti- već i po ćudi nalik na Engleze, 
dok su sjeverni Škoti nešto življe ćudi od Engle- 
za. Premda su Englezi u većini protestanti, a i 
Škoti su protestanti, ipak je -između Engleza i 
Škota razlika u vjeri. Englezi ponajviše pristaju 
uz anglikansku protestantsku vjeru, dok su- Škoti 
prije nekih trista i pedeset godina- primili -kalvin- 
sku- vjeru, pa je tako među Škotima nasta-la puri- 
tanska ili prezbiterijanska crkva-. 

JOSIP Z1DARIĆ 

NOVA CAREVINA NA ISTOKU 


U mandžurskom gradu Hsinkingu okrunjen je 
1. ožujka ove godine za cara Mandžu-Kuo, nove 
države na istoku, bivši kineski car Pu-yi. Kruni- 
sanje je uslijedilo na drugu obljetnicu Pu-yieva 
proglašenja vrhovnim vladarom Mandžu-Kuo, na 
koji je položaj došao japanskom pomoći. Tako 
je njegov dosadašnji život, ispunjen burnim da- 
nima i neprestanim pogibeljima, završio carskom 
krunom kao u kakvoj istočnoj priči. 

Novi car Pu-yi, kojemu je sada 28 godina pa 
je prema tome najmlađi car na svijetu, rodio se 
1906. godine kao sin carskog princa Chuna iz 
dinastije Ts’ing, koja je gotovo pred tri stoljeća 
došla iz Mandžurije i vladala 268 godina velikim 
kineskim carstvom. 

Već kao trogodišnji dječak morao je zasjesti 
na prijestolje ovoga golemog carstva. Naslije- 
dio je svoga strica Kung-Sua kao dvanaesti car 
iz spomenute dinastije. Carevanje dječaka Pu-yia 
bilo je kratkotrajno*. Revolucija, koja je buk- 
nula godine 1911, srušila ga je i ujedno dokraj- 
čila 268-gođ'išnje vladanje stare dinastije Ts’ing. 
Pu-yi se nakon toga povukao- u dvorac Tsikin 
kraj Pekinga, gdje je živio od mirovine, koju 
mu je odredila kineska revolucionarna vlada u 
visini od četiri milijuna dolara. 

U mjesecu lipnju 1917. izvršio je iznenada u 
Pekingu prevrat poznati general Čan-Cu-Lin te 
mladoga cara ponovo postavio na prijestolje. Ki- 
nezi su opet vidjeli staru zastavu sa zlatnim zma- 
jem, koja je zalepršala na carskoj palači. Pri- 
vidni mir, koji je na to zavladao*, da je Pu-yi-u 
priliku, da malo odahne. 

U to vrijeme, makar mu je bilo tek dvanaest 
godina, oženio se Hung-Tsinom iz stare man- 
džurske porodice Jung-yuan. Zajedno s njom 
posvetio se učenju stranih jezika i sportu. Od 
sportova se naročito bavio golfom i tenisom, pa 
su mu oni još i sada vrlo- omiljela zabava. Među 
ostalim učio je i Konfutsijevu nauku pod vod- 
stvom učitelja Čen-Bao-Čena. Povijest svijeta mu 
je predavao engleski povjesničar Johnson, a ki- 
nesku filozofiju i povijest filozofije profesor 
pekinškog sveučilišta Hu-Ši. 

Međutim ni ova perioda njegova života nije 
bila sasvim bez burnih časova. Revolucionara su 
i dalje protiv njega širili mržnju u narodu. Tako 
je jednoga dana u lipnju godine 1922. morao po- 
bjeći u englesko poslanstvo. Tu je boravio dosta 
dugo te je imao prilike upoznati političke i kul- 
turne misli, koje su u to vrijeme vladale na za- 
padu. Jednako se upoznao sa zapadnim znano- 
stima, pa se može reći, da je tu zapravo dovršio 
svoju opću naobrazbu. 

Međutim buran život mladoga cara nije završio 
ovom epizodom. Godine 1924. buknuo je rat 
među kineskim generalima Ch’ang Tsuo-linom i 
Feng-Yu-Siangom. Feng-Yu-Siang zauzeo je Pe- 
king i izveo državni* prevrat. Tim povodom su 
njegove čete 5. listopada opkolile dvorac Tsi- 
kin, u kojem je Puy-i boravio, i on je bio prisi- 


ljen tražiti spas u bijegu. Našao je sklonište u 
palači svoga oca princa Chuna. Kako su se pro- 
goni sa strane Feng-Yu-Sianga i dalje nastavili, 
morao se 7. listopada iste godine odreći i car- 
skog naslova. Tako je postao obični građanin 
kineske države. Ali ni time nije bio potpuno osi- 
guran od svake opasnosti. Zato jedne noći, kad 
je nad onim krajevima vladala strašna oluja, a 
vjetar nosio pijesak sa mongolskih pustara, on 
napusti očevu palaču i u jednom autu pobjegne 
u njemačko poslanstvo. Malo* iza toga sakrije se 



DALEKO JE ODAVLE MOJ ROĐENI KRAJ.. I. 

Slika iz romana „Petnaest Tornjeva* od Šfefe Jurkić. 

Naslikao Gabrijel Jurkić 

u kuću japanskog poslanstva, koje mu je dalo 
na raspolaganje pet soba, gdje je živio vrlo 
skromno i jednostavno sa svojom porodicom i 
sa pet svojih pratilaca. U to je vrijeme bivši car 
pod- svojim jastucima za vrijeme spavanja stalno 
držao dva revolvera i nije se nikada dijelio od 
njih. To je potrajalo puna tri mjeseca. Konačno 
je 23. veljače g. 1925. napustio noću poslanstvo 
i preobučen u običnog siromašnog građanina, 
sa sportskom kapom na glavi, zaputio se u va- 
gonu trećeg razreda u Tientsin. Tamo se na- 
stanio u jednoj kući japanske koncesije. Za bo- 
ravka u Tientsinu počeo je pisati veliko povjesno 
djelo o vladanju dinastije Ts’in kineskim car- 
stvom. Kada je godine 1931. započeo* u Man- 
džuriji novi narodni pokret, odvezao se Pu-yi 
jedne noći autom u pratnji svoje žene iz Tien- 
tsina u Mukden, gdje je od Japana postavljen 
vrhovnim vladarom zemlje svojih pradjedova — 
Mandžurije, kojoj je sada postao i . . . carem. 

R. 7. 

NAS TROJE 


Tata se danas povratio kući s jednim pajacom, 
punim zvončića — za tebe. 

Smijao si se zatvarajući oči, s jamicama oko 
ustiju, šireći ruke. Što si osjećao? 

Pjev vodopada, svijetla, posmijeha? Ili pjev 
dugih staza pod tvojim nestalnim koracima? Pjev 
anđela, koje ti poznaš? 

O, kad bi se mogao smijati svemu, što ti život 
donese, i kad nikada ne bi sišao plač na tvoje 
sjajne zjenel 

* 

Prve su se riječi pojavile na tvojim ustima kao 
cvjetići zanjihani lahorom. 

Zvao si »mama, tata«. Sav tvoj svijet. Drhtali 
smo od miline tvoga glasa i stisnuli smo si ruke 
iznad tvoje glavice . . . smiješeći se. 

Rasteš. Svaki tvoj novi sat nova je pobjeda, 
a za nas dvoje velikih još veća ljubav . . . 

* 

Tata te je držao na rukama, nespretno, a ipak 
si bio prekrasan cvijet na njegovim prsima. 

Uživala sam u vašim dvjema bliskim licima, 
tako lijepima i dragima. 

U tom zlatnom smiješku skrivala se sva tvoja 
sreća. 

Ustala sam zatim, da na čas izađem iz sobe, a 
ti — pružajući ručice prema meni — plakao si 
iz dna svog malenog srca. 


Tvoji jecaji bili su oštri krugovi, koje čini ka- 
men padajući u bistru vodu; svaki krug je zadirao 
u moje srce. 

Evo, tvoj otac i ja nismo za tebe dvoje, jedno 
smo; a ti. si živa veza naše ljubavi. Zajedno do- 
sta jemo ti, ali ako jedan manjka drugome, tebi 
manjkamo obojica, a tko ti ostaje, ne dostaje ti. 

Stoga molimo Boga, da nas drži skupa cijelog 
našeg života i da, kada se bude morala razvezati 
veza naših ruku, spojenih nad tvojom glavom, ti 
budeš dovoljna nada, da ćemo se opet naći u 
Vječnosti. 

* 

Tvoja sobica ima boju neba. Oko tvog bijelog 
krevetića i bijelih tvojih stvari odiše neki ruži- 
časti dah. 

Spavaš. Ako i ne dignem lagani pokrov, koji 
mi te skriva, vidim tvoju glavicu — odsjev sunca 
— položenu na jabučicu, i duge trepavice. 

Nina, nana, koje te je uspavalo, ljulja se u 
tihom sobnom zraku. 

Šuti, mali potoče, zadrži svoj tijek! 

Šuti vjetar, šute ptice, sve je ušutjelo nad tvo- 
jim snom. Anđeli, su raskrilili nad tobom svoja 
krila, da možeš sanjati O' Bogu. 

Ne ću da diram lagani pokrov, koji mi te 
skriva, da ne bih svojim rukama prestrašila anđele 
tvog neba . . . MARIJA v. DAZZ! 


KAKO ĆE ENGLEZI ISPLATITI SINAJSKI KODEKS? 


Nedavno je ruska sovjetska vlada ponudila 
Britskom muzeju u Londonu, da kupi jedan od 
najstarijih rukopisa Biblije t. zv. Sinajski kodeks. 
Sovjetska je vlada tražila za kodeks 100.000 en- 
gleskih funti (oko 27 milijuna dinara). U tu svrhu 
je započelo u Engleskoj javno sakupljanje 
novaca, da se taj kodeks doista nabavi Britskom 
muzeju. Međutim je do danas sakupljena tako 
mala svota, da se još ne može stalno- znati, kako 
će biti moguće taj kodeks doista isplatiti. 

Sinajski kodeks je uz vatikanski kodeks naj- 
stariji poznati biblijski tekst, a pisan je grčkim 
jezikom. Drži se, da je nastao najkasnije oko sre- 
dine četvrtoga stoljeća. Iza godine 638 , kad su 
Arapi zauzeli Cezareju, vjerojatno je kodeks 
dopremljen u samostan sv. Katarine na brdu Si- 
naju. Ovdje ga je godine 1844. otkrilo njemački 
bibliotekar Konstantin Tischendorf. Nehajem ta- 
mošnjih monaha bio- je znatan dio Staroga Za- 
vjeta u kodeksu oštećen. Tischendorf je najprije 
našao 43 liaita toga kodeksa u jednoj gomili 
uprljanog papira, koji je po svoj prilici služio 
za loženje. On ih je očistio, ponio sobom u Nje- 
mačku ii dao ih na dar saskomu kralju. Drugom 
zgodom došao je Tischendorf ponovo u samo- 
stan i našao- daljnjih 350 listova, od kojih su 52 
sadržavali Stari Zavjet. Na ostalim listovima na- 
lazio se cijeli Novi- Zavjet. Godine 1859. došao 
je Tischendorf opet u samostan sv. Katarine, no 


ovaj puta sa preporučniim pismom ruskoga cara. 
Zamolio je monahe, neka bi. ruskom caru, vrhov- 
noj glavi pravoslavne crkve, poklonili rukopis . . . 
Danas imade rukopis 393 lista. Od tih je 347 li- 
stova sovjetska vlada ponudila na prodaju Brit- 
skom muzeju u Londonu. Englezi su primili po- 
nudu i rukopis je uz naročitu pažnju donesen u 
London. Britski. muzej isplaćuje sam polovicu za- 
tražene svote, t. j. 50.000 funti, dok bi se ostali 
dio svote imao namaknuti javnim sakupljanjem. 
Međutim dosada je sakupljeno tek 33.720 funti. 
U sabirnu kutiju, koja je bila postavljena u dvo- 
rani Britskog muzeja, palo je za tu svrhu 1636 
funti. Međutim je sve to premalo, da bi se ispla- 
tila ugovorena svota, pa je zbog toga posljed- 
njih dana razvijena jaka sabirna propaganda. 
Među ostalim izdana je već druga brošura, u ko- 
joj se stručno prikazuje Sinajski kodeks, kao ne- 
procjenivi predmet, kojim će se znatno oboga- 
titi Britski muzej. Osim toga priređena su velika 
predavanja o tom kodeksu, koja imadu također 
svrhu, da javnost upoznaju sa pojedinostima ko- 
deksa i da joj dokažu, kako je opravdan poziv 
Britskog muzeja na englesko građanstvo, da se 
odazove sabirnoj akciji, koja bi imala omogu- 
ćiti njegovu isplatu. konačno će se i novcem, 
koji se dobije od ulaznica predavanja povećati 
svota potrebna za isplatu, pa bi tako u dogle- 
dno vrijeme kodeks mogao biti isplaćen. R. T. 

tftuAa, k\UHXL 

Roman iz slavenske Luiice — Napisao Paul Keller 


»Hanka, oni će opet doći. O tome ćeš se i ti 
skoro uvjeriti. iPa zašto da i : h gonimo? Čovjek ne 
smije biti škrt prema malim Božjim stvorovima!« 

»Ja nijesam škrta!« reče ona prkosno. »Ovo 
nijesu moja polja!« 

»Ja ne želim tebe ražalostiti, Hanka!« reče on 
blaže. »No. zar ta korist ne će bitii vrlo mala? A 
mi ne smijemo vući koristi od 1 smrti jednoga 
čovjeka.« 

»■Korist nije za mene, ona je za vas!« Ona se 
sagne iznad hrpe kamenja i uze jednu oveću 
krhotinu lonca. 

»Šta ćeš, s time 1 , Hanka?« 

»Iz krhotine dalje sijati!« 

»To. ne ćeš učiniti! !Ja to ne ću! To je gadno! 
Ja ti to zabranjujem!« 

On lupi nogom. Ona ga pogleda oštro svojim 
plavim očima. 

»Ti si grub!« reče ona i okrenu se. 

»Hanka.,« povika on srdit, »Prestani već je- 
dnom sa tim sijanjem! Zar ti ne razumiješ, šta 
time kazuješ? Time hoćeš da voda, kojom je 
okupana moja majka pobudi u životinjicama ga- 
đenje? Ja ti to zabranjujem!« 

»Ti meni nemaš šta zapovijedati! Neko mi je 
drugi zapovj edio, da šijem!« 

»Ko? Ko je bio tako lud? Ja ću ga pozvati na 
odgovornost « 

Kod oviih riječi ona: problijedi i otrča duž či- 
tavog polja što je samo brže mogla. 

Ljutit pođe Juro dalje prema očevoj kući. 
Srete brata Samu. Ovaj je čekao., da ga brat 
pozdravi i mrmljajući mu odvrati. 

»Vidiš li. Samo, onu djevojku tamo — Hanku? 
Ona sije iz lonca, iz koga je oprana naša majka, 
»mrtvačko sjeme« po poljima. Ko joj je samo 
zapovjedio da učini ovaj strašni nesmisao? Ja. ću 
ga pozvati n.a. odgovornost! Ko je to zapovjedio?« 

»Upravo sama. majka!« reče Samo kratko 1 i 
resko. 

Juro ustuknu za korak. Samo ga je gledao 
zlobnim pogledom. 

»Juro, ti bi bolje učinio, da se ne pačaš u te 
stvari, kako bi ljude odvratio od njihovih starih 
vjerovanja. Oni poštuju naše mrtvace puno bolje 
nego li na. primjer tvoj njemački prijatelj danas 
sa svojim banalnim studentskim brbljarijama!« 

On ode ostavivši brata. Juro pode putem kao 
prebijen. Jato lastavica letjele je visoko gore u 
zraku u okrug. One su se opraštale pri. polasku 
na jug. 

■U velikom voćaru bio je otac naslonjen na je- 
dno jabukovo deblo. i buljio je u zalaz sunca. Sa 
crkvice poče zvoniti zvonce. Gore u sobi sa pre- 
krivenim prozorima spavala, je majka, zadnju noć 
na ovoj zemlji. 

»Pusti vječor« zovu to Lužičani. 


(Nastavak) 

* 

I zadnji je gost žalosti pristupio crnome lijesu, 
obrubljenom bijelim rubom, u kome je ležala 
gospoda obučena u vjenčanu haljinu. On je tiho 
izmolio svoj »Oče naš,« izrazio rodbini svoje sa- 
učešće, a onda otišao u služinsku sobu, gdje se 
posluživalo kavom, kolačima,, sirom i rakijom. 

Konačno, je došlo vrijeme za polazak. Otac i 
sinovi oprostiše se tronuto, a onda mrtvu izne- 
soše u otvorenome lijesu iz sobe i to s nogama 



GLASOVITA BERLINČANKA ILMA, 
koja je cio svoj život posvetila brizi oko ratnih slijepaca te na tom 
polju stekla osobitih zasluga 

naprijed, kako- ne bi morala »natrag gledati«. 
Ogledah se otkri, prozor otvori, stolice, na ko- 
jima je stajao lijes, iizvrnuše. 

Otvoren se lijes metnu pred kućna vrata. Mr- 
tva žena pogleda još jednom sa poluotvorenim 
oćima. u dvorište. Sve je bilo u redu i, čisto. Dvije 
sluškinje, koje su upravo nosile sijeno za marvu, 
poižuriše što- brže sa sijenom, kao da se boje pre- 
kora pokojnice. Nekoliko mladih djevojaka po- 
pravljalo je koješta oko njezine »plahte«, da ona 
leži, kako treba; neki su stari ljudi kimali pokoj- 
nici, kao da su joj htjeli reći: -»Možeš se pono- 
siti, kad ti je tako velik sprovod!« 

Među bijelo odjevenim prisutnicima u spro- 
vodu isticalo se dvoje u crnini: Elizabeta i nje- 
zin brat Heinrich. Kad i!h je Samo primijetio, 
pomisli, da izgledaju kao crne mrlje na bijelom 
odijelu. 

Jesenje je sunce sjalo na dvorištu, koje je bilo 
tiho, iako je bilo> krcato svijeta. Nato dođe stari 
Šolta do lijesa, skide šešir d reče glasno: 

»Oče, u ruke tvoje predajem svoju ženu!« 

Iza toga zakovaše lijes i ponijele ga prema 
groblju, koje je ležalo na povišem mjestu. Tamo 
je zvonilo jedno zvonce limenim zvukom . . . 

* 

Svi priprosti ljudi, kad su morali neko vrijeme 
-biti tihi, osjećaju poslije toga potrebu, da ga- 
lame. Poslije sprovoda postade seoska cesta van- 
redno- živahna. 

Služavke su govorile o »prekrasnom uresu mr- 
tve«, o peškirima kao snijeg bijelim, što su bili 
na prsima pokojnice, o širokoj vezenoj svilenoj 
tkanici, a od svega najviše o tome, da je pokoj- 
nica u lijevoj ruci. mjesto kite cvijeća, kao što je 
to običaj, imala limun. 

»Pa naravno., ona je bogata.!« 

»I kako bogata! Umrla je u krevetu!« 

»Sirotinja to ne može!« 

»Pa i ne smije. Bilo bi to protiv običaja.« 

Mladići su bili još živahniji. Oni su raspravljali 
osobito o jednom staleškom pitanju. Među oni- 
ma, koji su nosili pokojnicu, bio je jedan mali 
seljak i jedan kolibar i šta- više i jedan ovčar. 
Radi toga nije mogao da bude među njima se- 
ljak Klin. Nato je mjesto Klina došao Gregorek. 

»Klin ima. posve pravo. Seljake treba da nose 
samo seljaci. To ne spada na druge ljude,« reče 
jedan seljački sin ponosno. 

»No ti si mi pravi, ti prljavi, klipane!« upade 
mu u riječ jedan drugi. »Smrt nas sve izjedna- 
čuje. A na koncu i mrtvacu je posve svejedno, 
ko ga nosi.« 

Mladi se seljak raspali. 

»Pst!« upade jedan treći. »Ona je bila kraljeva 
žena. To je nešto posve drugo. Svi moraju su- 
djelovati kod sprovoda. Rakija je bila dobra. 
Bit će karmine, kakvih još nijeste doživjeli.« 

Iza toga su razgovarali o djevojkama i ma- 
nevrima. 

Dvije stare žene šepesale su skupa. 

»Bože moj,« govorila je stara Vičac, majka ko- 
čijaša Loba. »U živo tu se ne može ništa postići. 
U krevetu imam mnogo stjenka, uhvatila sam 
ih nekoliko-, zatvorila u badrijicu- od pera i zali- 
jepila s obje strane voskom. Htjela sam ih met- 
nuti u lijes, da se riješim toga gada. No nikako 
nijesam mogla da budem sama kod lijesa. Bilo 
je tamo uvijek ljudi. No u džepu mi- se vosak 


rastopio, pa su mi te životinje došle sada i u sve- 
čano odijelo. Zaista sirotinja nema nigdje sreće.« 

»Čekaj, dok umre stari Kito,« tješila ju je dru- 
ga. »Ne će više ni on dugo. A kod njega sigurno 
ne će biti mnogo ljudi. On može ponijeti tvoje 
stjenke.« 

»Zar ne, da si ti svoje stjenke metnula u Mar- 
tinov lijes?« 

»Da, ali nažalost one nijesu mogle da odu 
s njime, jer se on objesio, pa je otišao u pakao. 
One su se stoga vratile.« 

»Čekajmo dakle, dok umre Kito-, Na njega smo 
se i dosada uvijek mogli, osloniti! « 

Juro se sa groblja- vratio sa obadvoje Nije- 
maca. Nijesu puno govorili. Bilo je to. samo 
s toga, da gosti ne ostanu sami. Kod krčme je 
bila njihova kočija. Tamo se i oprostile. Eliza- 
beta reče Juri: 

»Žao mi je, da sam jedino ja. na grobu tvoje 
majke bila tako strana. Ljudi su me gledali, kao 
da tamo ne spadam, a ja sigurno- spadam tamo.« 

»Hvala, ti, Elizabeto, što si došla. Vrlo je teška 
stvar, što je mi poduzimamo, kad ne ćemo da 
idemo sami ljudima, nego ih -želimo k nama pri- 
vući. No mi ćemo biti hrabri- drugovi.« 

Na-to- si pružile ruke i rastadoše se . . . 

Samo je išao sa Hankorn. Neko vrijeme nijesu 
govorili, a onda Samo podiže glavu i reče poka- 
zavši naprijed: 

»Eno Nijemaca. Natu-ruju se. Kao i svi Nijemci! 
Jučer su studentske brbljarije pred ocem bile 
direktno ogavne. Oni- love Juru.« 

»Kako ti to- misliš?« upita djevojka nevino kao 
malo dijete. 

»Nije to teško pogoditi. Hoće da ga primame 
za onu Njemicu.« 

»Zar za ovu ovdje?« 

»Pa naravno!« 

Hanka- strese glavom i reče mirno: 

»To on ne smije. Vaša je majka ugovorila sa 
mojim roditeljima, da će Juro uzeti mene. To on 
sada mora i učiniti!« 

»Hoćeš H s veseljem poći za njega?« 

»Ne znam ni sama. On nije ni govorio- sa 
mnom. Juče me je ispsovao i razbio- mi mrtvački 
lonac. Zapravo se ja bojim njega. No on je zaista 
lijep čovjek.« (Nastavit će se.) 

KRTTŽKrA PUTOV A Tff.T /V 

po Sredozemnom, Jadranskom i Crnom moru 
FRANCUSKA, MAROKO, 

GRČKA, TUNIS, 

ŠPANIJA, EGIPAT, 

ITALIJA. PALESTINA 

ALŽIR, SOVJETSKA RUSIJA 

sa iznimno na tu prugu uvrštenim prekomorskim kolosima, 
Nastupi putovanja u mjesecima: Mart, April, Maj, Juli, August. 
Septembar. — Besplatne informacije izvolite zatražiti kod : 

„ITAL6A" - „COSULICH" 

GLAVNA ZASTUPSTVA ZA JUGOSLAVIJU 

ZAGREB, TRG KRALJA TOMISLAVA 13, TELEFON 28-41 

KARIKATURA ZA KAZNU 


Od davnine su ljudi na na j različiti] e načine 
kažnjavali prestupe i zločine vođeni često vrlo 
oprečnim načelima. Jedno od najpoznatijih ka- 
znenih pomagala je bez sumnje — šiba. Ako 
nigdje, ono smo se svi od reda u osnovnoj školi 
obilato s njom upoznali. Međutim šiba je bila u 
nekim državama zakonsko kazneno sredstvo. 
Razumljivo je, da je ovdje govor samo o pre- 
stupima lakše naravi. A i danas šiba vrši marljivo 
svoju ulogu, koju joj je već davnina namijenila. 
Naš narod veli, da je šiba u raju izrasla . . . 

Pred nekoliko stoljeća bio je vrlo popularan 
»sramotni, stup«, koji je čak predstavljao stano- 
vitu atrakcionu točku u mjestu, jer se ljudi vrlo 
rado smiju tuđoj nevolji. Mora se pored toga 
priznati, da je kazna ove vrsti vrlo egzemplarno 
djelovala, te da se mnogo jače doimala okrivlje- 
nika nego li stereotipni današnji osamdnevni ili 
mjesečni zatvor. 

Pored povezivanja na sramotni stup postojali 
su r razni drugi načini egzemplarnog kažnjavanja 
izvrgavanjem okrivljenika javnom ruglu. Tako 
je i u našim krajevima postojao običaj, da se 
Uhvaćenom lupežu veže »lovina« oko vrata i ta- 
ko ga se provede nekoliko puta po mjestu. Mo- 
rao bi stati na određenim mjestima i javno pri- 
znavati svoj grijeh. Obično su ga pratila djeca 
i druga besposlena čeljad pa se na njegov račun 
zabavljali, šalili i smijali. Kažnjenik bi propadao 
u zemlju od stida, a kasnije bi mu ta ljaga ostala 
kroz. cijeli život. 

Danas su sve te kazne postale nesuvremene, te 
su kulturni narodi s njima potpuno obračunali. 
Premda su te kazne bile odraz neukusnosti, te 
nedostatka estetsko-kulturniih osjećaja, ipak treba 
priznati, da su nesumnjivo postizavale bolji uči- 
nak nego današnje kaznene metode. Konačno, 
javnim žigosanjem prestupnika ljudi su bili ne- 
samo odvraćani od kršenja zakonskih propisa, 
već i upozoreni na one ljude, kojih se treba klo- 
niti i čuvati. 

Zanimljiv je međutim i vrlo originalan način 
kažnjavanja lakših prestupa u sovjetskoj Rusiji, 
koji se tamo u zadnje vrijeme počeo sve češće 
prakticirati. Kazna se sastoji u tomu, da bude iz- 
rađena smiješna i odurna likovna karikatura osu- 


đenika, koja se onda izloži u gradu na prometnom 
mjestu. Na karikaturi je zapisano ime okrivlje- 
nika, vrst prestupa i datum, kada je prestup po- 
činio. U Lenjingradu ima već nekoliko takvih 
karikatura, koje predstavljaju senzaciju za gra- 
đanstvo., koje se marljivo oko njih okuplja uz 
vesele primjedbe i komentare. Tako se u jednom 
lenjingradskom perivoju nalazi vanredno smije- 
šna i nakazna karikatura jednog mladića, koji 
je, kako natpis na karikaturi kaže, uhvaćen, gdje 
gazi nasade i uništava cvijeće. Na jednom pro- 
metnom mjestu nalaze se opet zdepaste figure 
dvaju veselih drugova, koji su jedne kasne večeri 
bili napiti te ^metali i neukusno zadirkivali ljude 
i djevojke na ulici. 

Ne komentirajući detaljnje ovu metodu javnog 
odgajanja, mora se svakako priznati, da je vrlo 
efikasna. Šetajući perivojem odrasli će derani si- 
gurno paziti, kuda idu, a objesni će se mladići 
bez sumnje čuvati neukusnih ispada na ulici ima- 
jući na umu nezgodnu dogodovštinu one dvojice 
veseljaka. c. D. 

NAJRAŠIRENIJI NAROD SVIJETA 

Ovih dana izdao je iseljenički ured Slobodne 
Države Irske zanimljive statističke podatke, koji 
nam govore, gdje sve imade Iraca. Prema tihi 
podacima Iraca imade po svim krajevima zemalj- 
ske kugle. 'U Slobodnoj Državi Irskoj imade ih 
3 i po milijuna, a po ostalim krajevima svijeta 
dvanaest puta toliko. Ovamo se dakako računaju 
i oni Irci, koji su se u različitim zemljama natu- 
ralizirali pa više ne osjećaju nikakve pripadnosti 
prema Irskoj i svome narodu. Ta velika raštrka- 
nost irskog naroda, koji se u svojoj domovini 
tako uporno borio za slobodu, dokazuje veliku 
sposobnost prilagođivanja najrazličitijim uvje- 
tima života. Tako imade Iraca osim u Slobodnoj 
Državi Irskoj u Americi, Africi, Aziji i Australiji. 
Razumije se, da su to ponajviše manje grupe, a 
o velikim se kolonijama Iraca može govoriti je- 
dino u Americi. Jedno takvo manje irsko naselje 
nalazi se na Kamčatki, jedna kolonija na Bor- 
neu, a na dvadeset otoka u Polineziji žive od bi- 
jelaca jedino Irci. 


Slika desno: 

SIN I J E G SE TOPI 
I VEĆ SE OSJEĆA PRVI 
DAH PROLJEĆA, KOJE 
SE IZ DALJINE PRIMIČE 





Književnost 


KAPITALIZAM 

Moderne ljude ne zanimaju više 
vjerska, duhovna, pa ni umna pitanja, 
ako ne nose para; ali ih zato -»broj«, 
kojim se izražavaju dobici, postoci, 
dividende itd., zanosi do ludila. Zara- 
ženi su tim duhom prečesto i oni, koji 
sebe drže najduhovnijima, pa će i ovi 
najmirnije savjesti zabatalj iti, zaba- 
citi, ukinuti sve, što se »ne rentira«, 
i u radniku i namješteniku gledat će 
i ovi jedino količinu snage i bolje ili 
slabije sredstvo rada, bez obzira na 
čovjekovo dostojanstvo. .Dogodilo se, 
te su se moderni ljudi toliko zalju- 
bili. u krutu neosjetljivu tvar, u kapi- 
tal, da su ga podigli do božanstva, i 
čovjek je postao robom kapitala. To 
obožavanje kapitala, taj kapitalizam, 
jednako je zaslijepio oči gospodarskih 
liberalaca (»kapitalista«) kao i komu- 
nista (»boljševika«). Boljševički načini 
gospodarenja u današnjoj Rusiji — 
n a j k a p i t a li s t i č k i j i je, jer je 
i tamo kapital božanstvo, a čovjek 
mrtva mašinska poluga, ma da je taj 
kapital otet iz privatnih ruku i pre- 
dan »kolektivu« — državi. — Kapital 
se u svekolikom današnjem načinu 
gospodarenja (i u liberalnom i u ko- 
munističkom) pretvorio u neograni- 
čenu, samostalnu silu, u prevlast nad 
čovjekom i društvom, jer svijetom 
vlada materijalistički svjetovni nazor. 

O biti kapitalističke proizvodnje i 
kapitalističkom načinu gospodarenja, 
o kapitalizmu kao društvenom siste- 
mu, o oznakama i o posljedicama ka- 
pitalističkog duha raspravlja u sasvim 
malenoj radnji »Kapitalizam« 
mladi sociolog dr B. P e r o v i ć*) i 
upravo je čudno, koliko ima građe i 
duha na one 32 male stranice. Način 
izlaganja je zanimljiv i lagan. Zala- 
ganje za načela jest živo i gorljivo. 
Tema je najaktuelnija. Istup progra- 
matski. (Poglavlje: »Pogled u buduć- 
nost«!). Zato smiju izdavači Doma- 
goja (jer je brošurica izašla u njiho- 
voj Modernoj Socijalnoj Knjižnici — 
Mosk) s punim pravom zahtijevati, da 
ta knjižica treba da uđe u svaku ro- 
doljubnu kuću. (Ako je riječ o para- 
ma — knjižica-, stoji samo 3 dinara). 

Dr V. D. 

Dragutin M. Domjanić: PO DRA- 
GOM KRAJU, pjesme, Zagreb 1933., 
str. 87., cijena uvezano 4>0 Din. (Na- 
ručuje se kod pjesnikove majke gđe 
Z. Domjanić, Zagreb, Gundulićeva 31.) 
— Ovo je posljednja zbirka pjesama 
pokojnog hrvatskog pjesnika, kako ju 
je on pod kraj svog života bio složio 
za tisak. Njegova divna kajkavska po- 
ezija posljednji put dolazi, pred nas u 
tih 77 pjesama, koje su nam to draže, 
što nam ih iza ovih ne će više dola- 
ziti. Na posebnom mjestu posvetili 
smo u prošlom broju pažnju pojavi ne- 
zaboravnog pjesnika na temelju ove 
zbirke, kojai neka bude preporučena 
svakom, tko voli nepatvorenu poeziju. 


*) Dr B. Perović: »Kapitalizam«. 
Izdala Moderna Socijalna Knjižnica, 
Zagreb, Trenkova, ul. 1. Cijena 3 din. 


Poljski romanopisac Sieroszewski, 

predsjednik Poljske Akademije, dobio 
je najviše poljsko odlikovanje Polonia 
Restituta. 

Mladi poljski romanopisac Choro- 
manski dobio je t. zv. nagradu mladih, 
koju je Poljska Akademija- ove godine 
prvi put dijelila. Tu će nagradu moći 
dobivati samo pisci ispod 30 godina. 
Tako u Poljskoj nastoje poticati na 
rad najmlađe književnike. 

Slovenci o 70. godišnjici dra Veli- 
mira Deželića st. U ljubljanskom dne- 
vniku »Slovencu«, koji s pohvalom po- 
praćuje, što ovogodišnja. »Obitelj« po- 
svećujući sve veću pažnju kulturnim 
događajima donosi i- prikaze važnijih 
slovenskih knjiga, izašla je s mnogo 
topline napisana poveća bilješka o 70. 
godišnjici hrvatskoga pisca dra V. De- 
želića st., čiji se, veli, povjesni romani 
»U buri i oluji«, »U službi kalifa« i 
drugi i među Slovencima mnogo či- 
taju. Pisac te bilješke (prevodilac ro- 
mana »Sofiju odabra« od Deželića ml. 
L. Golobič?) ističe glavne značajke 
Deželićeva. književnoga značenja, spo- 
minje i njegova najnovija djela te veli, 
da je Deželić svojim djelima neobično 
mnogo učinio za narodnu prosvjetu i 
narodnu svijest, jer je i hrvatski seljak 
s tolikom ljubavlju prigrlio te knjige, 
da je čitava markantnija poglavlja na- 
učio napamet. Bilješka završuje: »Kao 
prijatelji Kola, Hrvatskih Književnika 
želimo njegovu predsjedniku Velimiru 
Deželiću st. i daljnji uspjeh u njegovu 
književnom i znanstvenom radu.« 

Zlatni jubilej Sienkiewiczeva romana 
»Ognjem i mačem«. Ove se godine 
navršuje 50 godina, kako je prekrasni 
roman »Ognjem i mačem« od poljsko- 
ga pisca Henryka Sienkiewicza ugle- 
dao svijetlo i osvojio nesamo srca svi- 
ju Poljaka, nego i simpatije svega 
kulturnoga svijeta. Tada je Sienkie- 
wicz imao 38 godina te je već bio po- 
znat po svojim pripovijestima i nove- 
lama. .»Ognjem i mačem« mu je bio 
prvi veliki roman. Ali i to je bio tek 
prvi dio velike trilogije, kojom je 
Sienkiewicz proslavio jedno od najvaž- 
nijih doba iz poljske prošlosti. Drugi 
dio te trilogije bio je »Potop«, gotovo 
dvostruko opsežniji od prvoga, roma- 
na, a kao treći dio slijedio- je napo- 
kon »Gospodin Volodijovski«. Ta tri 
romana su uz »Quo vadiš« najslavnija 
djela Sienkiewiczeva te su raznijela 
ime njegovo i njegova naroda po ci- 
jelom svijetu. Ti su romani prije više 
od 3 decenija, izdani i u hrvatskom pri- 
jevodu te su naišli na snažan odziv i 
među hrvatskim čitaocima. Kad je g. 
l l 926. pokrenuta Knjižnica Dobrih Ro- 
mana, uzela je ona u svoj program, 
da izda sva glavna djela Sienkiewi- 
czeva u novom prijevodu. Najprije je 
izašao »Quo vadiš«, zatim »Križari« 
te »Ognjem i mačem«. Sada dolazi na 
red »Potop«, koji će izaći baš 50 go- 
dina, izakako ,ga je Sienkiewicz na- 
pisao. 

Poljska književna akademija. Po- 
ljaci imadu jednu književnu ustanovu, 
kakve mi Hrvata još nemamo. Jesenas 
je otvorena -u Varšavi poljska literar- 
na akademija. To je naijv-iši forum 


poljskih književnika bez razlike na 
njihove smjerove. Mi Hrvati imademo 
Maticu Hrvatsku s njenim književni- 
cima, imademo Jeronimsko Književno 
Društvo, oko kojega se okupljaju ka- 
tolički književnici, a imademo još i 
drugih, manjih književnih skupina. Ali 
nemamo ustanove, koja bi bila zaje- 
dnički autoritet za sve te književnike. 
To bi mogla biti samo jedna hrvatska 
književna akademija. Nemamo ni stal- 
nih većih književnih nagrada i odliko- 
vanja, oko kojih bi, »nastalo* natjecanje 
i s tim u vezi pojačani, življi književni 
život. To hi sve mogla ostvariti tek 
takva književna akademija. 

Sloboda književnosti u Hitlerovoj 
Njemačkoj. Nema sumnje, da država 
imade pravo i dužnost voditi borbu 
protiv onih književnika, koji širenjem 
nećudorednosti i anarhije potkapaju 
temelje svakomu društvu. No u Ru- 
siji je boljševička vlast prešla svoju 
nadležnost i počinila nebrojene u nebo 
vapijuće nepravde progoneći kršćan- 
stvo i svaku štampu i umjetničko 
stvaranje, koje ne služi boljševičkoj 
bezvjerskoj propagandi. SJoboda je 
štampe stegnuta i u Njemačkoj dosta 
krutim lancima jedne jedine stranke. 
Naravno, sve to nije ni izdaleka ono, 
što vidimo kod ruskih boljševika. 
Hitler je čak i prema komunistima 
blaži, nego što su komunisti prema 
svojim protivnicima. -Ipak je u prvoj 
godini Hitlerova vladanja vanjski svi- 
jet dobio dojam, da je sloboda knji- 
ževnoga stvaranja u Njemačkoj pre- 
više stegnuta, radi čega su mnogi nje- 
mački pisci, i to ne samo komunisti i 
Židovi, ostavili svoju domovinu. Sada 
je na kraju prve godine Hitlerova vla- 
danja ta tjesnogrudnost, kako se čini, 
nešto popustila. Hitlerov je ministar 
Goebbels u berlinskom »Kazališnom 
Dnevniku« napisao članak, u kojem je 
dao svečanu izjavu, da Hitlerova 
stranka ne želi književnost ograničiti 
svojim stranačkim programom. Goeb- 
bels veli, da je »umjetnost, koju hoće 
nacionalnosocijaJistička država, slobo- 
dna umjetnost« i da on otklanja »sva- 
ko peđantsko skrbništvo njemačkih 
pjesnika obzirom na njihov izbor 
predmeta«. P« G. 

Najstariji zapisnik na hrvatskom je- 
ziku. Kustos sarajevskog muzeja dr. 
G. Cremošnik objavio je u »Novitates 
Musei Šaraj evoensis« (br. 10. 1933.) 
devet dosad nepoznatih listina iz 13. 
i 14. vijeka, koje je našao u bogatom 
Dubrovačkom Arhivu. Prva listina po 
redu potječe iz 13. vijeka, a po njoj 
daje panhipersevast Dimitrije u svo- 
joj zemlji Dubrovčanima pravo slo- 
bodne trgovine bez carina. Otac tog 
Dimitrija zvao se Progon i bio je kao 
albanski velikaš ugledan na bizantin- 
skom dvoru. Kad su Mlečani osnovali 
u Bizantu Latinsko Carstvo, taj pad 
bizantske moći iskoristi Dimitrije, te 
od svoje očevine učini samostalnu 
albansku državu sa prijestolnicom u 
gradu Kroji*. Druga listina još je va- 
žnija. Ta je listina datirana 8. kolo- 
voza 1303., a donosi suđenje jednom 
organu dubrovačke državne vlasti na 
otoku Lastovu, optuženom zbog ko- 
rupcije. Prvobitno je napisana ihrvat- 

skim jezikom, pa je naknadno pre- 
vedena na latinski. Da nam je saču- 
van original ove isprave, imali bismo 
primjerak najstarijeg vođenja zapi- 
snika na hrvatskom jeziku. Ovako 
iako nemamo originala, imamo sigurni 
dokumenat, da su se u Dubrovniku 
već u 14., a valjda i u 13. vijeku (jer 
nas od tog dijeli samo nekoliko go- 
dina) sudski zapisnici vodili i na na- 
rodnom jeziku. T. M. 

Glazba 

Simfonijski koncerat orkestra Muzi- 
čke Akademije. Dne 1. ožujka bio je 
u Glazbenom Zavodu treći ovogodi- 
šnji koncerat zagrebačke Muzičke 
Akademije. Orkestar učenika Muzičke 
Akademije izveo je pod ravnanjem 
prof. Frana Lhotke Beethovenovu 
Treću simfoniju »Eroicu«, divno na- 
poleonsko djelo, koje uvijek osvaja 
srca slušatelja., pa makar i ne bilo iz- 
vedeno s onim elanom i savršenošću, 
kako to takva uzvišena glazba traži. 
U drugom dijelu programa svirala je 
na glasoviru uz pratnju orkestra mla- 
da šesnaestgodišnja Branka Musulin 
Beethovenov Koncerat op. 37. i Ce- 
sara Francka Simfonijske varijacije. 
Sjajna glazba tih djela došla je do 
punog izražaja u izvedbi mlade pia- 
nistice, koja nesamo da svladava sve 
poteškoće, nego i umije zvucima, što 
se izvijaju ispod njenih nježnih prstiju, 
uliti nešto od svoje mlade duše, koja 
sva živi u .izvođenu djelu. Na mahove 
osjećaš, da joj ruka nije još dovoljno 
jaka, da pojedinim mjestima dade i 
potrebne snage (osobito kod Beetho- 
vena), ali uspjeh ovog njena nastupa 
bio je uza sve to na visini, koja odaje 
lijepu budućnost mlade umjetnice. 

Dr J. A. 

O tamburici kao našem narodnom 
glazbalu držao je na sijelu Kluba Hr- 
vatskih Književnika i Umjetnika u 
Osijeku 2. ožujka predavanje D. Ha- 
fner, brat prerano preminulog vrlo 
darovitog tamburaškog skladatelja 
Hafnera. Oko tamburice i tamburaške 
umjetničke glazbe bilo je prije svjet- 
skog rata kod nas Hrvata mnogo veće 
nastojanje nego danas. Velika je to 
šteta. Inteligentniji krugovi kao da 
su prestali za tamburicu da se zani- 
maju. Najjača garda tamburaških 
skladatelja je sa Stahuljakom, Hafne- 
lom i Canićem izumrla. Glazbena 
tamburaška djela se vilše ne objelo- 
danjuju, a tko zna, da li se još. i stva- 
raju. O toj našoj grani glazbe se više 
ne piše i ne govori. Zato je hvate 
vrijedna pojava, što je osječki Klub 
opet dao prilike, da se o tom pitanju 
i u javnosti nešto čuje. A. 

Poljska državna nagrada za glazbu 
podijeljena je za ovu godinu sklada- 
telju Petru Maszyriskomu, a iznosi 
7.000 zlotih (oko 50.000 dinara). 

Smrt najvećeg engleskog skladate- 
lja sadašnjosti. U Londonu je 23. ve- 
ljače umro slavni engleski skladatelj 
sir Edward Elgar u 77 .godini živolta. 
Bio je najveći predstavnik suvremene 
engleske glazbe. Kao sin crkvenog 
orguljaša u- Worcesteru pokazao je 


već u mladosti veliku glazbenu na- 
darenost. Svršivši glazbene nauke na- 
slijedio je g. 1885. oca u orguljaškoj 
službi. Tek g. 1896. nastupio je kao 
skladatelj prvim većim djelom: to je 
bio oratorij »Lux Ghristi« (»Svijetlo 
Kristovo«). Najveći svoj uspjeh po- 
stigao je g. 1900. oratorijem »Geron- 
cijev san« te je po tom djelu postao 
silno popularan u Engleskoj. Godine 
1904. podijelio mu je engleski kralj 
plemićki naslov »sir«. 

Kazalište 

Božo Lovrić: »KAPETAN NIKO«. 

Domaći književnik i dramatičar Božo 
Lovrić poznat je možda više široj če- 
škoj javnosti nego našoj, jer mu se 
više djela prikazivalo na češkim po- 
zornicama nego na našim. »Kapetan 
Niko« mu je drama u tri čina, koje se 
radnja događa u seocu na otoku Bra- 
ču, negdje u godini 1890., a prikazana 
je u Zagrebu po prvi put 1. ožujka o. 
g. Da nije nekoliko sitnih mjesta u 
dijalozima, koji spominju Split, jedva 
bi čovjek znao, da se radnja odigrava 
u onom kraju Dalmacije. Režiser je 
sa kostimima i inscenacijom htio da 
nas prenese u stalni milieu, ali sa sa- 
mim vanjskim rekvizitima nije mogao 
uspjeti. Publika je radnju mogla mir- 
ne duše lokalizirati na bilo koju stra- 
nu svijeta. Radi se o beskompromis- 
nom kapetanu Niki, koji je počinio 
mnogo zala i nepravda, da postigne 
užitke svijeta, veličinu i bogatstvo. No 
eto na njega napadoše jedna za dru- 
gom ljute nevolje: zapaljena mu je 
kuća, uništeni su mu vinogradi (u 
ovom momentu je auktor bio dosta 
naivan), osvećuju se stari grijesi, žena 
mu je bila nevjerna i. njegov jedinac 
je dijete njegova brata, kojemu je ka- 
petan život uništio. No' na. koncu ka- 
petan Niko nalazi samoga sebe, te dok 
ga vode u zatvor, odlučuje postati dru- 
gi čovjek. — Pisac je pogodio neke 
karakteristike naših pomoraca, pa ta- 
ko i strah Božji, koji je ponešto suho- 
parno uveo u radnju. Križ, koji donosi 
na pozornicu i uopće religijski mome- 
nat, koji je tako dubok kod naših po- 
moraca, nije znao dati u svojoj dubini 
ni auktor ni režiser, već kao čisti 
scenski efekt, koji. jer je prazan, dje- 
luje kod publike drugačije nego što 
bi morao. — Djelo je inače građeno na 
kontrastima, koji su osobito dosljedno 
provedeni po vanjskoj formi u prvo- 
me činu, a po zamisli radnje kroz či- 
tavu dramu i lica.. Neke su uloge vrlo 
plastične. Kapetan Paško nije uvijek 
opravdan i jasan, a isto tako na pr. 
Seljak. Sama gluma bila je dobra. 

L. P. 

Moliere: »UČENE ŽENE« (»Les fem- 
mes savantes«). Dne 22. veljače iz- 
nesena je u Zagrebu nanovo uvjež- 
bana klasična Molierova komedija, 
koja prikazuje i danas aktueina fe- 
ministička pitanja. Moliere ,ne će da 
žena zbog nekog umjetnič'ko-znan- 
stvenog snobizma zabaci ili zanemari 
glavnu svoju misiju majke i žene, a 
ujedno se želi narugati, damama svo- 
ga vremena, koje su upravo tim ide- 




jama zasićene tako, da ne znadu lu- 
čiti pravu umjetninu i pravu nauku 
od patvorene i naduvene umjetnine i 
nauke. Tim učenim ženama kao pro- 
tivan pol. postavio je uzorni tip že- 
ne u osobi. Henriette, koja na koncu 
slavi pobjedu. Moliere je glavnu svo- 
ju misao znao obaviti duhovitim pri- 
zorima, koje je režiser (Ka Mesarić) 
u grotesknoj simetriji vrlo dobro 
uskladio s povijesnim koloritom Mo- 
lierova vremena. 

I. D. Surgačev: »TRGOVAČKA KU- 
ĆA« (»Torgovyj Dom«), komedija u 
tri čina. Ruski dramski studio u Za- 
grebu iznio je 3. ožujka o. g. u Je- 
ronimskoj Dvorani ovu komediju i to 
na ruskom jeziku. Radnja se mirno 
razvija te izmjenjuje ljubavne, trgo- 
vačke i komične momente. Dobro su 
prikazani pojedini tipovi, a napose in- 
timnosti ruskog doma. Glumci su nas: 
za čas prenijeli u onaj kraj, koji su 
davno morali ostaviti, ali koji ih uvi- 
jek vuče k sebi i živi radostan u nji- 
hovu sjećanju i, nadi. Gluma je bila 
dobra, iznad onih gluma, koje smo 
inače navikli gledati na diletantskim 
pozornicama. A u stilu s njom bila je 
i režija i inscenacija. Pohvalna je ova 
akcija. Ruskog dramskog studija, u Za- 
grebu, koji uz ovo najavljuje i druge 
priredbe: veče ruske emigrantske po- 
ezije, literarno veče u spomen Gogo- 
Ija, Andrejevljevu dramu u 4 čina 
»Dani našega života« itd. P. 

Međunarodni kazališni kongres bit 
će u mjesecu listopadu u Rimu. Sa- 
zvat će ga Kraljevska Akademija, a 
predsjedat će mu poznati dramski pi- 
sac PirandellO'. Na kongresu će se 
raspravljati o današnjem položaju 
dramskoga kazališta prema operi, fil- 
mu, radiju i športskim priredbama,, 
zatim o kazališnoj arhitekturi, o teh- 
nici pozorišne opreme, o drami i mo- 
ralnom životu na/roda, pa napokon o 
državnim kazalištima. 

Film 


RADIO, GRAMOFON I FILM 
KOD SLUŽBE BOŽJE 

Životne potrebe prisilile su ljude da* 
sredstva, koja su im za život po- 
trebna, pojednostavnjuju ili izmišlja- 
ju nova, koja im pomažu, da se od 
životnih neprilika, koje često nastaju 
razvojem događaja u njihovoj okolini, 
lakše obrane i tako sebi omoguće sve 
potrebno za život. Najjača nova sred- 
stva su izumi, koje nam svaki dan 
donosi sve to više. 

Da Crkva, nije nikada stala na put 
novim izumima, dokazuje i upotreba 
radija, gramofona i filma kod službe 
Božje. Još nam je u ugodnoj • uspo- 
meni ono sveto čuvstvo, kad smo pu- 
tem radija ove godine prisustvovali 
ponoćki u Betlehemu. 

Gramofon je manje popularan od 
radija, pa sigurno mnogi i ne znadu 
da ima slučajeva, gdje su se nekoji i 
gramofonom poslužili kod službe Bo- 
žje. Vrlo je teško radijem prenositi 
službu Božju u samu crkvu zbog nov- 
čanih razloga, ali tu je eto došao u 


pomoć gramofon. Vrlo je zanimljiv 
slučaj jednog austrijskog župnika, 
koji je nešto pred više od godinu da- 
na uveo u crkvu gramofon. Došao je 
za župnika u jedno zabitno mjesto, 
gdje nije bilo ni velikih orgulja ni 
crkvenog zbora., na koje je on dosada 
bio naučen. Poslije dugog razmišlja- 
nja iznenadio je na dan crkvenog za- 
štitnika svoje župljane i svoju oko- 
linu. Narod je najednom čuo brujanje 
velikih orgulja i pjevanje velikog cr- 
kvenog zbora. Slušatelji nisu vjero- 
vali svojim ušima i najposlije su mi- 
slili, da su se pjevači negdje na koru 
sakrili. A to je bilo tako, da je žup- 
nik namjestio na koru obični meha- 
nizam gramofona i zvučnik. 

A tko od nas zna, da su se mnogi 
kod službe Božje poslužili i filmom? 
A film se nalazi u službi Crkve još od 
početka svog pronalaska. Isprva su se 
vjerski filmovi izrađivali samo u Pa- 
rizu, a prikazivali su se u dvoranama 
kolegija i kinematografa. Ravno pred 
deset godina nabavljen je za Poljsku 
jedan vjerski film. Autorsko pravo 
stajalo je ogromnu svotu, pa. su cr- 
kveni krugovi odlučili, da se film pri- 
kazuje u samoj varšavskoj katedrali 
uz pratnju orgulja, orkestra i pjeva- 
nja. Najveći skeptici u tom pogledu 
postali su najveći zagovornici ideje, 
da se nabožni film može prikazivati 
samo u >crkvi. Mnogi župni uredi, gdje 
nije bilo kina, posuđivali su ga od 
raznih institucija. U Francuskoj i 
Poljskoj, a i u drugim državama pri- 
kazivanje filma u crkvi sasvim je obi- 
čna stvar, jer se iskusilo, da je živa 
slika najjače propagandno sredstvo i 
da je ona pristupačna svakome. Ni 
najbolji govornik ne može polučiti 
ono, što može film. Istom sada mo- 
žemo shvatiti, zašto se u čuvenoj salz- 
burškoj katedrali neprestano prika- 
zuje Život Isusa Krista (Festspiele). 

Ni naši krajevi nisu ostali po strani. 
Mnoge župe i kod nas imaju svoje 
malo ili normalno kino, u kojemu se 
prikazuje ponajviše Život Isusov. A 
ima slučajeva, da se taj film prikazuje 
I u samoj crkvi, a orgulje i zbor uve- 
ličavaju sveti dojam. Baš ovih dana 
smo primili program jedne proslave 
u Hercegovini, gdje se na programu 
nalazi i prikazivanje Života Isusova u 
crkvi. Dosadašnja iskustva na tom po- 
lju pokazuju, da vjernici to neobično 
vole, J. L. 

ZAGREBAČKA KINA 

C a p i t o 1: Pjevačeva ljubav (Louis 
Graveur). — Edison Palače: 
Princesa Nadja (Claudette Colbert). — 
L u x o r: Profesor Buster. — Olimp: 
15. — 18. Titani neba. 19. — 21. Mladost 
je slatka. 


KREVETI željezni, mjedeni i osta- 
lo čelično pokućtvo nabavit ćete 
najsolidnije i najjeftinije kod proiz- 
vađača: 

FILIP BAUM, ZAGREB 

Tel. 83-60 1.fležmanal (Prolaz Tušhanac) 


ŠAH 

Problem broj 10 



Mat u 2 poteza. (F. Bohm) 


Šahovski match za prvenstvo gra- 
dova između Ljubljane i Zagreba svr- 
šio je visokom pobjedom Ljubljane, 
7:1. Iznenađuje ta pobjeda. Ljubljane, 
premda su u njezinom teamu (timu) 
igrali igrači od imena (Pire, Vidmar 
ml.). Zagreb je tim porazom ispao u 
semifinalu, a Ljubljana ulazi u finale. 

B. S. 



KRESIVAL sada znatno jeftiniji. 
Boca samo Din 32‘- 


ZutKpuvo: .jugefa« k. d. Zagrrb. Gaj rva to Ofla. regtsrr. pod S. tlr. 1072 od 17. U. I <73« 


Pregled dogođaja 

1. ožujka. — Britanski Lord čuvar 
privatnog kraljevskog pečata Eden 
stigao na svom putu po evropskim 
prijestolnicama u Pariz na prego- 
vore o razoružanju sa francuskim 
ministrima. 

2. Španjolska vlada sa predsjednikom 
Lerrouxom dala ostavku. Kriza vla- 
de nastala je uslijed ostavke pot- 
predsjednika vlade Barriosa i mini- 
stra. finansija Lare. — U Parizu je 
uapšena žena Aleksandra Staviskog, 
poznatog pronevjeritelja, čija je 
afera izazvala nedavno burne do- 
gađaje u Francuskoj i velike pro- 
mjene u francuskoj vladi. 

3. Lerroux ponovo sastavio vladu, u 
koju su ušla četiri nova ministra. 

5. U Leawenworthu u državi Cansas 
(USA) izgorjelo je deset avijona na 
tamošnjem aerodromu. Požar je 
uzrokovala eksplozija, za koju se 
ne zna, kako je nastala. 

6. Američki predsjednik Roosevelt je 
izjavio, da bi trebalo održati novu 
svjetsku privrednu konferenciju, 
kakva je održana u mjesecu srpnju 
prošle godine u Londonu. 

7. Istražne vlasti u aferi Staviski u 
Parizu odlučile su da se ekshumira 
tijelo Aleksandra Staviskog i tako 
ponovo pokuša utvrditi, da li je 
Staviski ubijen ili se sam ubio. 

Športski pregled 

U Zagrebu se održavaju pokalne 
utakmice, u kojima učestvuju svi za- 
grebački klubovi. Igra se po sistemu 
ispadanja, t. j. onaj klub, koji izgubi, 
izlučen je iz daljnjeg takmičenja. U 
III. kolo (4. III.) ušli su i liga-klubovi. 
Rezultati tog kola su: Ličanin-Željez- 
ničar 2:1; Coneordija-Makabi 3:0, 
Šparta-HAŠK 1:0; Građanski-Viktorija 
8 : 1 . 

BSK je u Egiptu polučio protiv re- 
prezentacije Egipta rezultat 3:3 i 2:2 
(revanš) te se vratio u Beograd. 

Izvanredna glavna skupština JNS-a 
sazvana ie za 1. travnja 1934. u Beo- 
gradu. Na njoj se ima odrediti na- 
čin odigravanja narednog državnog 
prvenstva. U vezi s time odložen je i 
početak samoga prvenstva. Kako je 
BSK iza naporne turneje do Egiptu 
vrlo oslabljen, to se priča u športskom 
narodu, da je to odlaganje utakmica 
udešeno, kako bi se BSK-u izašlo usu. 
sret. U prilog tog »pričanja« ide i 
konstatacija, da je JNS prije već bio 
čvrsto stao na stanovište, da se Pr- 
venstvo i ove godine odigra na isti 
način kao prošle godine (uz neke iz- 
mjene glede broja onih, koji sudje- 
luju) a. sada najednom...! 

Novu lako-atletsku sezonu otvorio 
je HAŠK priredbom Cross-contrv-a u 
Maksimiru. Pruga u dužini 8,5 km 
bila je dobro određena, te je veći 
dio utrke mogla pratiti publika sa tri- 
bina na igralištu Haška. Šindelar 
(Concordija) postigao je najbolie vri- 
ieme, jer je prugu prešao u 33,13.8. 
Uspjeh po momčadima bio je ovaj: 
1. Concordija, 2. Hašk. 3. Marathon. 

B. S. 

AUTO SREĆE 


»Ne, dragi moj sestriću! Iz toga brašna ne će 
biti pogače!« 

On ju je snuždeno gledao, pa zapita: 

»Pa zar sam ti uistinu toliko odvratan, da me 
baš ni malo ne bi mogla voljeti?« 

»No, to baš ne. Ali priznaj i sam, čega ima u 
tebe, što bi nas djevojke moglo zanimati ili zani- 
jeti? Ne poričem, da si inače posve pristao mo- 
mak, učena glava, koja zna za svojim knjigama 
sjedjeti, znanstvena djela pisati, ali modernoj 
mladoj djevojci time ipak ne ćeš imponirati.« 

»Kakva posla imadu znanstvene radnje sa lju- 
bavlju?« zapita mladi čovjek. »Da ja kao asi- 
stent u zemaljskoj knjižnici ne mogu sa oštru - 
gama i sa sabljom zveketati kao bratić Stevo, to 
se samo po sebi razumije. Ali, vi, moderna ženska 
mladež, imadete, naravno, smisla samo za ono, 
što vas u oči bode.« 

»Pa ti si, dragi sestriću Zvonko, kao što ti već 
rekoh, posve zgodan mladić, ali ti ipak nešto 
manjka, a da bih se u tebe mogla zaljubiti.« 

»A što bi to na primjer bilo?« 

»Ja sam ti već rekla,« nasmiješi se ona, »da 
si ti zapećnjaković, nevježa, a takvi muškarci idu 
mi na živce. U tebe nema snage, srčanosti!« 

»Pa što bi ti. od mene htjela? Da se nekoliko 
puta postavim pred cijev kakvoga samokresa ili 
da tjednima šećem po obalama . Save, te da iz 
njenih valova izvučem i spasim osobu, kojoj je 
život dodijao?« Ona se glasno nasmije. 

»Ti postaješ budalast! Ali ti i opet velim: iz nas 
dvoje ne će nikad postati par! . . . Gledaj, eno 
dolazi bratić Stevo, da me u svom autu na šetnju 
izveze. Pa vidiš: Ti ni autom ne znaš upravljati! 
Zbogom, učeni gospodine asistente!« 

Ojađen zurio je mladi doktor za svojom lije- 
pom sestričnom. »Naravno,« mrmljao je ljutito, 
»poručnik, koji umije voziti auto, draži joj je. 
No, čekaj malo, sestrično!« 

* 

Nekoliko nedjelja zatim dao* se doktor Zidnić 
opet najaviti kod svoje sestrične. 

»Htio bih, da se s tobom u autu izvezem!« 

»Ti? U autu?« 

»To se razumije,« smiješio se on nadmoćno, 
»ili zar ti uistinu misliš, da jedan posve jedno- 
stavni doktor nije kadar i autom upravljati?« 

»No u tom sam pogledu ipak znatiželjna. Sa- 
mo jedan časak, odmah sam gotova.« 

Nije potrajalo dugo i ona je u ukusnoj opre- 
mi stajala kraj kola. »Kako dražesno izgleda,« 
pomisli doktor Zidnić, koji je za minulih nedjelja 
potajno polazio automobilski tečaj, kako bi time 
svojoj sestrični mogao imponirati. Kola lagano 
krenu kroz grad. Kad su prispjeli van grada 
na otvorenu cestu, dade on kolima veću brzinu, 
tako da su ova počela sve većma juriti. Slavo- 
dobitno« pogledavao je on svoju sestričnu Lelu. 

»Bravo, Zvonko!« poviče ona oduševljeno. 

»Sviđam li ti se ovako?« zapita on. 


»Svakako nešto bolje!« 

»I smijem li se barem sada nadati . . .« 

»Oho, stani! Tako naprečac to ipak ne ide,« 
nasmije se ona. 

Doktor se Zidnić duboko nagne nad volan. Či- 
nilo se, kao da pokušava, da ondje nešto u red 
dovede. iKola su naskoro letjela vanrednom brzi- 
nom, koja se sveudilj povećavala. Ni u selima, 
kroz koja su prošli, doktor nije vozio umjereni- 
jom brzinom. 

»Ta ne vozi tako ludom malnitošeu!« uzvikne 
se ona na njega. Postajalo' joj je tjeskobno. Što 
je nakanio? Zar je bi opozlijeđen njenom poru- 
gom i njenim omalovažavanjem? Ili mu se usli- 
jed njenog ustručavanja pomračio um? Zacijelo! 
Tako nešto je moralo biti, jer i opet projurio- je 
doktor Zidnić svojim autom kroz neko selo, da 
su ljudi sve psujući u stranu skakali i stali do- 
zivati oružnike. 

»Zvonko, što je tebi?« poviče ona napokon. 
Neko mrmljanje bio je sav odgovor. 

»Hrrrsk!« poskočiše kola preko nekog obrub- 
nog kamena tako, da umalo oba putnika nisu iz 
njih ispala. 

»Zvonko, Zvonko, stani već jednom! Ta ja te 
ionako volim!« poviče ona. 

Opet neko nerazumljivo 1 gunđanje. Sve se du- 
blje doktor sagibao nad volan. Bilo joj je sada 
jasno, da on traži smrt. 

»Zvonko!« zavikne mu u uho. »Pa ja te i ova- 
kva želim, kakav jesi, ne trebaš da budeš dru- 
gačiji!« 

Hvala Bogu, brzina je stala popuštati. Sve la- 
ganije kretala su se kola — i. u elegantnom luku 
skrene doktor Zidnić pred neko izletište. Znoj mu 
je tekao sa čela. Odahnuvši zapita: 

»Što si ono kazala?« 

»Zvonko, ja te svejedno volim. Baš sada, u 
časovima najveće pogibelji, postalo mi je to 
jasno.« 

»Lelo«, ti me dakle ljubiš?« 

»Da,« promuca ona stidljivo«. 

»Ali zašto- si mi to tako glasno do viknula?« 

»Morala sam te odvratiti od tvoje nakane.« 

»Nakane? Kakve nakane?« 

»Pa ti si u svojoj zdvojnosti tražio smrt . . .« 

»Lelo, sada ti govoriš gluposti!« 

»Pa, čemu si onda vozio tako bijesno?« 

»Jer sam bio zaboravio, kako se namješta ma- 
nja brzina. A u svojoj uzrujanosti neprestano 
sam je povećavao . . .« 

»Tako?« reče ona zbunjeno«. »Onda je dakle 
samo tvoja nespretnost bila povod, da si tako 
mahnito vozio!« 

»Da . . . Ali što će sada biti . . .?« 

»Što« rekoh...« odvrati ona, »Ta, ja sam te 
uvijek voljela ... Ali jedno mi moraš obećati . . .« 

»A to bi bilo?« 

»U cijelom svom životu ne smiješ više sam 
upravljati autom!« 

S LAV KO TRUBLJARSKI 

ŽENSKE USNE 

O ženskim su ustima brojni pjesnici 
ispjevali čitave knjige pjesama. I do- 
ista, usta su najupadljiviji dio žen- 
skog lica., koji cijelom obličju daju 
ton i izraz. Žene su od davnina mno- 
go polagale na ljepotu svojih usta — 
počevši od prastarih naroda i pleme- 
na, kod kojih su žene bušile usne naj- 
različitijim nakitima, pa sve do suvre- 
menih generacija, kad se ružom ističu 
i dotjeruju ženske usnice. Vremena se 
mijenjaju, mijenja se i način uljepša- 
vani a, ali je cilj ostao uvijek isti: 
postignuti 'što ljepša usta... No na- 
žalost i danas u napredno doba žene 
se ponajviše zaustavljaju na samom 
izgledu ustiju i za volju ljepote svo- 
jih ustiju žrtvuju higijensku i zdrav- 
stvenu stranu. A možda nigdje nije 
tako usko skopčano zdravlje s lje- 
potom, kao upravo kod ustiju. Stoga 
se najprije pobrinimo, da nam usne 
budu zdrave! 

-Ima raznih bolesti, koje nište lje- 
potu usana. ^Najčešća je bolest ustiju 
— li-šaj. Dobij a se od nazebe ili od 
vlage. Lišaja na usni lako se riješimo, 
ako pazimo, da nekoliko dana ne do- 
đe voda do onoga dijela usana, koji 
je zahvaćen lišajem. (Lišaj se može 
mazati cinkovom pomađom.). 

Može se dogoditi, da se na usnama 
pojave čirovi ili krastice. U tom slu- 
čaju liječenje može biti raznoliko, jer 
i uzročnici tih bolesti mogu biti raz- 
noliki. Zato se najbolje posavjetovati 
s liječnikom. Usta su naime gnijezdo 
mnogobrojnih badla, protiv kojih se 
moramo boriti, s najvećim oprezom i 
čistoćom. 

No za zdravlje i ljepotu ustiju nije 
dovoljna briga samo oko usana. Kud- 
ikamo je važnija nutrina ustiju, napose 
zubi, koji i za zdravlje i za ljepotu 
mnogo znače. 

Ako imamo neugodan zadah iz usti- 
ju, tome može biti uzrokom ili želu- 
dac ili pokvareni zubi. Zubi potre- 
buju posebnu njegu, jer oni predsta- 


Najveći izbor ; posljed- 
nje novosti i kvalitetu 

Što f ova, Svile 
i pomodne robe 

pruža Vam 

Pomodna kuća 





vljaju vrlo važnu ulogu u čovječjem 
životu, višu nego što se to obično mi- 
sli. (Vrlo dobra voda za zube pravi 
se po ovom receptu: saloli 2,0, men- 
toli 1.0, tinkt. ratanie 20,0, spir. kolo- 
niensis 80,0 m. f. Jedna kavena žlica 
na čašu vode.) 

Zulbi se čiste pastom ili praškom za 
zube. Ima pasta, koje, nesamo što ne 
koriste, nego i štetno djeluju. Stoga 
treba biti oprezan pri biranju paste 
za zube. 

Zube treba prati poslije svakoga 
jela mekanom i uvijek čistom četki- 
com. Treba upotrebljavati prašak ili 
pastu za zube, a u vodu usuti vodicu 
za dezinfekciju. Netom se zub počne 
kvariti, moramo mu pomoći, i poći 
k zubaru. 

Ako su nam usta zdrava, ako su 
nam zubi zdravi, ako su nam i usne 
zdrave — ljepota će ustiju doći već 
sama od sebe. Nikakav ruž ne može 
promijeniti niti popraviti prirodnu 
formaciju i ljepotu usana; može je 
samo pokvariti jednom ili drugom bo- 
ljeticom ili infekcijom. I ovdje se tre- 
ba držati načela: od zdravlja k lje- 
poti, jer obratno i nije moguće i jer 
je to jedini razumni put, kojim treba 
ići. P. 

Majka i dijete 

Majka s kćerkom na šetnji. Nema 
ništa ljepšega, nego kad vidiš, kako 
majka sa svojom kćerkom, nesamo 
kao djevojčicom nego i kao djevoj- 
kom, ide zajedno na šetnju. Danas 
se omladina, osobito po gradovima, 
previše emancipira, pa kćeri sve više 
vidimo bez ma.jke na ulici i šetnji. 
Tim ugodnije djeluje, kad se ipak 
još nađe i takvih majki, koje ne pro- 
puštaju zgode, da se u određeno vri- 
jeme prošeću sa. svojom kćerkom. 
Kada to jednoj i drugoj postane na- 
vika, a osobito ako majka umije da 
zaroni i u dušu i u sklonosti svoje 
kćerke te da iz s razumijevanjem za- 
lijeva majčinom obzirnošću, pažnjom 
i ljubavlju, tada su to časovi, u koji- 
ma će se i kći najugodnije osjećati, 
a i u kasnijem će ih se životu uvijek 
rado sjećati. Majka, 'koja postane svo- 
joj kćeri iprava starija drugarica na 
takvim šetnjama, ni ne sluti, koliko 
dobra 'čini nježnoj djevojačkoj duši 
svoje kćeri. 

Dječji dnevnik. U prošlome broju 
»Obitelji« bilo je gvoora o »dječjim 
albumima«, koje svaka majka može 
da učini za svoje dijete. No mnoge 
majke tek nekoliko puta snime svoje 
dijete u prvim godinama. Ali ima i 
jedan drugi način, koji je u stranim 
zemljama vrlo raširen i kojim se sa- 
čuvaju u uspomeni oni zanimljivi i 
intimni momenti iz ranog života naše 
djece. A to su dječji dnevnici. Postoje 
u inozemstvu posebno tiskani dječji 
dnevnici, u kojima se nalazi prostor 
za različite rubrike, g(Jje se bilježi 
težina djeteta, rast, razvoj, zdravlje, 
bolesti i sve duševne pojave. No sva- 
ka majka može to i na. vrlo jednosta- 
van način udesiti! Uzme bilježnicu po- 
put onih spomenara, što ih naše dje- 


vojčice toliko rado imaju i uvelike 
upotrebljavaju, i u nju upisuje sve,, 
što se događa s njezinim djetetom. 
Ne mora da bilježi baš svaki dan! 
Počne s datumom rođenja i zatim re- 
gistrira i prema ukusu iznosi sve va- 
žnije datume dječjeg života (na pr. 
krštenje, kumove, darove i t. d.). Prve 
riječi, prve čine i igre dječje majka 
najbolje pozna pa ih najbolje i znade 
prikazati. A vrlo je važno to bilje- 
ženje, jer svi bismo mi tako rado slu- 
šali i znali o našim prvim danima, koji 
su se izgubili daleko i skoro posve 
iščezli iz našega sjećanja. Čak i one 
stvari iz našeg djetinjstva, kojih se 
sjećamo, posve su drugačije sačuvane 
u našem sjećanju nego su se doista u 
realnosti zbile, jer su ih novi doj- 
movi i novi život izmijenili i izobličili. 
Zato dječji dnevnici imaju vrlo veliku 
važnost, a ujedno će sačinjavati i ve- 
liko veselje naše djece, koja će kasni- 
je, kad nauče čitati i pisati, sama -na- 
staviti da bilježe važne dogođaje svo- 
ga života nastavljajući na ono, što 
je vrijedna mamica već u najranijem 
njihovu djetinjstvu započela. P. 

Savjeti domaćici 

SUNCE I CVIJEĆE 

Ono cvijeće, koje je prezimilo u so- 
bi ili u podrumu, moramo što prije iz- 
lagati sunčanim zrakama., jer osim 
vlage treba mu sada puno svježeg 
zraka i sunca. Za lijepa sunčana dana 
treba otvoriti prozor te preda nj sta- 
viti stol sa cvjetnim loncima. No za 
cvijeće je puno bolje, ako se nalazi na 
samom prozoru ili na balkonu, jer je 
tako najviše izloženo sunčanoj svjetlo- 
sti. Uostalom ako smo cv jeće iznijeli 
na vrt, onda .ga moramo isprva zašti- 
titi od prejake svjetlosti i prejakih 
sunčanih zraka. A ako su noči preveć 
hladne, onda ga treba preko noći una- 
šati u topliju prostoriju, ili tako ne- 
čim zakloniti, da mu ne može nauditi 
studen. Pod svaki cvjetni lonac pod- 
metnut ćemo zdjelicu s vodom. Ali 
možemo cvjetne lonce i poslagati u 
sandučiće ispunjene između lonaca 
mahovinom, tresetom ili piljevinom. 
Ovo mora biti uvijek vlažno, ali ne 
toliko, da bi voda curila na ulicu. 

Nadalje valja nam znati, koja vrsta 
cvijeća podnaša jače sunce, a koju va- 
lja držati na polusjenatom mjestu. 
Prejakom suncu ne smijemo izlagati 
palme, hortenzije i fuksije. Ovo cvi- 
jeće i još neko tome slično voli polu- 
sjenata mjesta. Izlagat ćemo ga dakle 
na istočnu ili sjevernu stranu. Ruže, 
pelargonije, kaktusi itd. vole žarko 

sunce, pa ćemo ih izložiti na južnoj 
ili na zapadnoj strani. 

Tko ima svoj vrt, taj neka iznese 
cvijeće u vrt i neka ga stavi na zgo- 
dno mjesto. Neki presađuju cvijeće iz 
lonac a u zemlju, a neki ga skupa s 
loncem ukapaju u zemi'ju. Svakako 
treba svakog proljeća promijeniti ze- 
mlju u loncima. Koji ukapaju lonce u 
zemlju, ti neka ispod lona.ca ostave 
prazan prostor, jer će se inače uvući 
u lonce gujavice. Ivan Sitarić 

Čišćenje krzna. Krzna se mogu i kod 
kuće vrlo dobro čistiti. Postupa se na 
ovaj način: Krzno se ispraši (sa na- 
ličja), a zatim dobro očetka. U ze- 
mljanom sudu treba mekinje (uz stal- 
no miješanje) zagrijati i pri tom pa- 
ziti, da mekinje ne dobiju tamno-ke- 
stenjastu boju. Vrele mehinje sada se 
dobro utrljaju u krzno, a zatim se 
sa naličja opet ispraši. Na koncu se 
četkom pređe preko krzna. — Bijelo 
se krzno može prati, ako suho čišće- 
nje sa mekinjama više ne pomaže. 
Pranje bijelog krzna obavlja se ova- 
ko: fini sapun isjeckaj i kuhaj u vodi. 
Tu tekućinu procijedi kroz krpu. Iz- 
vadi iz krzna postavu i vatu i krzno 
u mlakoj sapunici vuci amo i tamo, 
dok se sasvim ne pročisti. Sapunicu 
treba više puta, mijenjati. Kad je 
krzno sasvim oprano, isplače se u 
hladnoj vodi, a zatim sta.vi u blagu 
rastopinu plavila za rublje. Ne gnje- 
čeći i ne cijedeći vodu iz krzna tre- 
ba ga objesiti na konopac u slobo- 
dnom, zračnom prostoru. Kad se 
upola osušilo, rijetkim se češljem išče- 
šlja. Kad je krzno sasvim suho, dobro 
se iščešlja gustim češljem, pospe riži- 
nim prahom i pročetka mekom čet- 
kom. 

Jelovnik 

Varivo od mrkve. Crvene mrkve 
očisti, operi, nareži na tanke okrugle 
nareske ili naribaj na ribež. Uspi ih 
u šerpu na malo vruće masti, posoli, 
dodaj malo šećera i pirjani. Pomalo 
zalijevaj sa vodom. Kad su mekane, 
načini zapržak, zalij ga sa vodom ili 
juhom od kosti uspi na mrkvu i pro- 
kuhaj. 

Pečeni šaran. Ne odviše velikog ša- 
rana, a može biti i koja druga riba 
očisti, nasoli, metni u tepsiju i prelij 


sa vrelim uljem, te peci. Kad je na- 
pola pečen, pospi ga parmezanom, na. 
kapaj sa gustim, ne odviše kiselim 
vrhnjem i peci do kraja. Mjesto ulja 
može se metnuti i maslac, a napola 
pečena riba premaže se odozgo sa gu- 
stim sokom od rajčice i nakapa limu- 
nom. 

Engleski krumpir. Nekoliko lijepih 
zdravih ružičastih krumpira skuhaj, 
oljušti, isijeci na tanke kriške. Zdjelu 
premaži maslacem, stavi u nju red 
krumpira, posoli ih, prelij (samo po- 
kapaj), pospi mrvicom od žemičaka. 
Istim redom do kraja postupaj, dok 
zdjela nije skoro sasvim puna. Stav- 
ljaj u pećnicu i ispeci, da dobije ru- 
menu boju. ilzvrni jelo na tanjur. Mo- 
že se garnirati varenim mesom, jezi- 
kom, šunkom. 

Uštipci od parenog tijesta. U osmi- 
nu litre vrele vode metni 8 dkg ma- 
slaca, 3 dkg šećera i zakuhaj 12 dkg 
brašna, te miješaj na vatri, dok se 
tijesto ne hvata za žlicu. U toplo umi- 
ješaj tri cijela jaja i pusti, da jedan 
sat stoji. Ruke namaži maslacem, na- 
čini kuglice, složi ih u tepsiju, peci 
ih 10 minuta u vrućoj pečenjari i za- 
tim još neko vrijeme kod manje to- 
pline, da se ne slegnu. Ponudi ih sa 
toplom umakom od čokolade. S. A. 


I. — Od 5 — 6 godina. Kose su kra- 
tke, zakovrčene na zatiljku, razdije- 
djene širokim razdjeljkom s desne 
strane. 

II. — Od 9 — 10 godina. Kose u veli- 
kim kovrčicama padaju na vrat. Nad 
lijevim uhom. pričvršćene su kopčom. 


Sa sviju strana 

Siromašna majka osmero djece do- 
bila je glavni zgoditak francuske lu- 
trije u iznosu od 5 milijuna franka 
(15 milijuna dinara). Ona je trgovkinja 
u nekom selu blizu grada Nimes. 

Tisuću maraka za udaju. U Njema- 
čkoj po novom zakonu svaka dje- 
vojka, koja je u državnoj službi, ako 
hoće da se uda, dobiva. 1000 maraka 
(oko 20.000 dinara) zajma od države, 
da može započeti svoje kućanstvo u 
novom bračnom životu. Svaka djevoj- 
ka, koja je državna namještenica, gubi 
naime udajom službu, pa tim zajmom, 
koji treba da vrati u malim obrocima, 
ima neku nadoknadu za gubitak slu- 
žbe. Pokazalo se, da to vrlo dobro 
djeluje i da se odmah više državnih 
namještenica stalo udavati. 

Tragedija osamdesetgodišnje majke. 

U Engleskoj živi neka gospođa Hart-’ 
fild, koja je bila 2 puta udana te je 
imala 22 sina. Svi su joj pomrli ili po- 
ginuli u ratu, pa sada živi sama sam- 
cata na svijetu u 80. godini života. 
Posljednji joj je sin poginuo u ratu 
te su. ga. našli mrtvoga, kako u ruci 
drži fotografiju svoje majke. Otada se 
starica više ne da fotografirati, jer 
veli, da nema više za koga. 


III. — Od 2 — 3 godine. Mali dječak 
sa plavim kovrčastim kosama. Čelo je 
slobodno, samo pada preko njega ve- 
liki uvoja.k. 

IV. — Od 6 — 8 godina. Kosa je raz- 
dijeljena u dva dijela, koji su straga 
vezani, vrpcama. Nad desnim okom je 
kosa pričvršćena kopčom. I. M. 



DJEČJE FRIZURE 


KVALITETNU ROBI/ U SVIM VRSTAMA 

Svile, platna, štofova 

uz nafsolidnije cijene nabavljajte kod ti. 

»IMPEJC JUTA« IVAN V A N » Ž / C 

Telefon 35-01 ZAGREB Ilica broi 60 

Tražite uzorke i ponude! Vanjske narudžbe otpremaju se brzo i točno 

Francuska sredovječna priča — lspripovjedila Marte Butts 


Kada Berta ču Šimuna, užasno se uznemiri radi 
svog zavjeta. 

»Gospodine, ja vas dobro razumijem, ali ja 
nisam kraljica. Zašto bih ja to krila, da sam ja 
kraljica? To bi bilo bez razloga.« 

Šimun i Stanka joj povjerovaše. 

Morant se sa svojim drugovima vrati u Pariz 
žalosnom kralju. 

»Veličanstvo!, željno^ smo tražili gospođu kra- 
ljicu. U čitavoj šumi i čitavoj okolici ne nađosmo 
živa čovjeka, bio on vitez ili građanin, seljan ili 
varošanim, rezbar ili ugljenar pa i čuvar živine u 
šumi, a da mu nismo ispričali cijelu stvar. Tražili 
smo po< imanjima, slamnatim kućama, samosta- 
nima i crkvama. I opet ne znamo ništa više, nego 
smo znali prije.« 

Kralj se još više ožalosti, a tri vojnika od tuge, 
što su ostavili kraljicu u šumi, odoše u pustinju 
daleko preko mora, da čine pokoru. Sam se Mo- 
rant kasnije vratio u Francusku, a druga dvojica 
umriješe u poganskoj zemlji. 

KRALJ PIPIN PRETRAŽUJE ŠUMU. 

Međutim je i poslije toga kralj Pipin ostao tu- 
žan. Njegovi su mu doglavnici savjetovali, neka 
uzme drugu ženu, ali on im je više puta odgo- 
vorio: 

»Gospodo, ja sam ljubio^ svoju prvu ženu, ali 
Bogu se nije svidjelo, da od nje imadem nasljed- 
nika. Ona umrije, i uzeh tada skromnu Bertu, ali 
sam je nažalost malo uživao, i radi toga sam to- 
liko tužan, da više nikada druge žene ne ću 
uzeti. To mi ne dozvoljava sjećanje na nju, do- 
bru Bertu.« 


NJEGA LICA I PUTI 

Bez njege jest mladost rugoba trajna, 
Sa njegom jest mladost ljepota bajna 

Razlika u izgledu istog lica: 


Bez njege Prolazna njega Redovita njega 

Kroz stoljetna iskustva preporučamo za njegu lica ono 
što je uistinu najbolje za njegu masnog lica, a to jest 

MANDULA CREMA ZA LICE 

koja čisti lice od nabora, bobuljica, prištića, lišaja 
i od sunčanih pjega. Cijena lončića Din 15’— . Novo- 
derma sapun Din 10*—. Proizvodi i stavlja u promet 
stara g. 1599 osnov. KAPTOLSKA LJEKARNA SV. 
MARIJE, ljek. V.Bartulić, Zagreb, Dola? kraj Tržnice 


(Nastavak) 

Nitko se nije usudio da što više o toj stvari 
kralju govori. Kralj se otada bavio mnogo lo- 
vom . . . Baš tada se dugo nalazio u šumi Mans. 
Njegovi dvorjanici nađoše jednoga dana velikog 
jelena, kojeg je Pipin progonio dugo na lova- 
čkom konju posve sam, tako te se vrlo udaljio 
od ostalog društva. 

U toj istoj šumi na četiri do pet dohita luka 
od Šimunove kuće nalazila se na. jednoj čistini 
vrlo stara kapelica. Tu je Šimun slušao misu sa 
svojom obitelju. Toga dana se Berta nalazila u 
kapeli. Klečeći iza oltara molila je Boga i bi. Dje- 
vicu Mariju za svoju majku i oca, za kralja Pi- 
pina i cijeli narod. Stanka sa svojim kćerima ne 
vidješe Bertu iza oltara. Držali su, da je otišla. 
Na taj je način Berta neopaženo ostala dalje 
moliti. 

Konačno i Berta opazi, da je sama. Uze kru- 
nicu i molitvenik i žureći se izađe iz kapele. I 
u tom se času nađe pred kraljem, koji je lutao 
šumom tražeći svoje društvo. Čim je kralj Pipin 
ugledao Bertu, približi joj se i vrlo je uljudno 
pozdravi. Berta mu odzdravi. 

»Gospođo,« reče kralj, »ne bojte se, ja sam 
čovjek francuskog kralja. Zalutao sam. Znadete 
li vi ovdje nekoga, ko bi mi znao pokazati put?« 

»Gospodine, tamo se naprijed nalazi Šimunova 
kuća. To je uman i pošten čovjek, koji će vas, 
to sam sigurna, dobro uputiti.« 

»Najljepša hvala, draga gospođo!« zahvali se 
kralj. 

Kralju Pipinu se nije dalo ići naprijed. Svidjelo 
mu se lijepo- Bertino lice i srce se njegovo- od- 
mah napuni ljubavlju. Siđe s konja da se poraz- 
govori s ljepoticom. Ona mu je na pitanja vrlo 
pristojno odgovarala-, ali iz svega se vidjelo, da 
je kraljeva prisutnost smeta. 

Dan je bio- vedar i lijep. Beita je pod velikim 
zelenim drvećem izgledala upravo- čarobno. Kralj 
joj stade govoriti: 

»Dođite sa mnom u Pariz. Darovat ću va-m mno- 
go- blaga, nitko vas nikada ne će mučiti, i što- 
god zaželite, bit će vam ispunjeno.« 


Najteže je pronaći početak bolesti. Glavno je kod 
svake bolesti početak, jer je svaka bolest u početku ozdravljiva. Ce- 
sto se događa, da čovjek dođe liječniku odmah, čim nešto osjeti, i 
ovaj mu konstatira, da je bolest već zastarila, a da on sam o njoj 
nije ništa ni znao. Podmukle su bolesti ! Radi toga najbolje je stalno 
paziti na zdravlje i zapriječiti širenje bolesti, dok se zapravo za nju 
i ne zna. To je jedino moguće redovitim pićem čuvene Radenske 
mineralne vode. Osobito ako se nelagodno osjećate ili ako liječnik 
ne može ništa pronaći, a Vi osjećate, da Vam nešto manjka, odmah 
očnite piti Radensku kiselicu. U proljeće popijte najmanje desetak 
oca za čišćenje krvi i unutrašnjosti. Ako kod Vas nema u prodaji 
čuvenih Radenskih voda, naručite direktno sa izvora. Pišite nam po 
uvjete dobave vode kao i po prospekte za kućno piće. Sve dobijete 
besplatno. Kupalište i lječilište Slatina Radenci, Slovenija. 

Sve je to Bertu vrlo uznemirilo. Žalila je, što 
je ostala sama u šumi... Kralj je opazio, da se 
ona plaši. 

»čovječe, za ljubav Božju, pustite me da odem. 
Vi ste učinili, da sam ovdje predugo ostala, i 
radi toga će moj stric Šimun biti prisiljen da ruča 
u nevrijeme, a on poslije ručka mora još ići u 
šumu,« reče Berta. 

»Zašto ste sami ovdje u šumi?« upita kralj. 

»Gospodine, ne ću vam kriti. Došla sam jutros, 
da u ovoj kapeli sa svojim stricem Šimunom 
slušam svetu Misu. Bila sam u jednom kutu i tu 
sam ostala neopažena, kad su drugi već otišli.« 

Slušajući sve to u kraljevu srcu ljubav je po- 
stajala sve jačom. Ponovo pokuša da je nago- 
vori, neka pode s njim. 

»Draga, idite sa mnom u Pariz. Ja sam načel- 
nik u kraljevskom domu, bogat sam i moćan, a 
vi ćete biti bogata i od svakoga čašćena.« 

Kralj Pipin nije bio vičan da mu se itko pro- 
tivi. Njegovo nasrtanje dirnulo je Bertu i ona 
stane plakati. Videći, da je jaki lovac skočio na 
konja i da je hoće na svaki način sobom pove- 
sti, mislila je samo na to, kako da se izbavi iz 
opasnosti i kao da mu pobjegne, te u strahu pre- 
krši svoj zavjet i poviče: 

»Natrag, gospodine, ja vam zabranjujem da 
me dirate, jer ja sam francuska kraljica, žena 
kralja Pipina. Moj je otac kralj Cvjetko, a moja 
majka kraljica Liljanka.« 

Kralj problijedi: 

»Draga, ako je tako, kao što govorite, ja vas 
ne bih pustio' ni za što na ovom svijetu.« 

Slušajući ga, gdje tako govori, Berti ude kralj 
u volju. Kralj nastojaše da je navede da govori. 
Htio je, da mu priča svoju prošlost, ali se ona 
branila, jer je bila užasno uznemirena radi za- 
vjeta, koji je čas prije nehotice prekršila. Upi :iše 
se različitim putem prema Šimunovoj kući ali 
zajedno stigoše. Na ulazu nađoše Šimun? sa 
Stankom, Izabelom i Eglantinom. Mlade gospo- 
đice se ispričaše Berti, što su je samu ostavila u 
kapeli. Rekoše, da su je išli tražiti, ali kad vidješe, 
da je prati neki gospodin, povratiše se opet same 
natrag. 

Kralj sve uljudno pozdravi. Oni odmah vidješe, 
da je to vrlo odličan čovjek. On im reče, da je 
iz kraljeva dvora i da se u toj gustoj šumi iz- 
gubio. Zatim uze Šimuna na stranu, da ga upita 
za Bertin rod. 

Naskoro je bila i Stanka pozvana na savjeto- 
vanje. Na kraljevo pitanje, ona odgovori: 

»Gospodine, to> je naša nećakinja. Već je dugo 
vremena kod nas. Ljubim je kao svoju djecu. Ona 
se na vas, gospodine, jato ljuti, a i ja se radi 
toga srdim. Vi ste je u šumi prestrašili. Vjerno- 
sti mi, koju ja svome Šimunu dugujem, da znam, 
da niste kraljevski čovjek, već biste skupo pla- 
tili strah, koji je ona jadnica danas radi vas pod- 
nijela.« 

»Gospodo, ne tajite ništa. Znajte dobro, da 
mi je ona sama očitovala neštoi, jer ako je to 
istina, bit ćete bogato nadareni, što ste je tako 


dugo kod sebe držali. Ona mi je priznala, da joj 
je ime Berta i da je žena francuskog kralja. Re- 
cite mi brzo, je li to istina, i čuvajte se, da ne 
slažete, jer biste skupo to platili,« odgovori kralj. 

Na te riječi Šimun se i Stanka pogledaše i 
problijedješe.« 

»Gospodine, svete mi Djevice, ne znamo ništa 
o tome, što vam je ona rekla,« reče Šimun i na 
dugo ispripovjedi lovcu sve, što je znao, poslije 
nego je Bertu našao, i što im je ona rekla o svo- 
jim roditeljima. »Poslije toga dana, mi smo je, 



,,...3JA SAM FRANCUSKA KRALJICA;...-' 


gospodine, hranili kao svoju i odmah smo je na- 
zvali svojom nećakinjom, jer smo htjeli, da bude 
u syoj okolici čašćena. To je vrlo mila ženska, 
plemenita i iskusna, kakve nismo dosada vidjeli 
nikada, Ja znam, da sam vam dužan vjernost kao 
kraljevu čovjeku, i vrlo bih vam rado sve re- 
kao, ali ona nama nije O' tome ništa drugo govo- 
rila. Ako' je to istina, ne znam, zašto' je to pred 
nama krila.« 

»Šimune, idimo je sva trojica upitati,« reče 
kralj. 

»Gospodine, ako' vam se sviđa, pitat ćemo je 
Stanka i ja, a vas ćemo sakriti iza ovog zida. 
Dovest ćemo je ovdje i tako je pred vama upi- 
tati.« 

Tako bi učinjeno. Stanka dovede Bertu u svoju 
sobu. (Svršit će se.) 

Kajanje. A: »No, pa kako mi živiš, 
otkako si se oženio?« 

B: »Znaš, dragi prijatelju, u početku 
.braka ja sam svoju ženu .tako ljubio, 
da sam je skoro pojeo od miline.« 

A: »A sada?« 

B: »Sada ,se kajem, što to nisam i 
učinio.« 

Njezina pjesma. Ona: »Hoćeš li me 
.slušati?... Otpjevat ću ti pjesmu: Ja 
te ljubim...« 

O n: »Ako me ljubiš • — ne pjevaj!« 

Monolog. »Htio sam, da si dadem 
načiniti novo odijelo-, ali nijedan kro- 
jač nije 'htio da mi uzme mjeru. Je- 
dan veli, da me ne pozna, a drugi, da 
me — i predobro pozna... « 

Kod trgovca životinjama. »Koliko 
stoji taj veliki pas?« 

»100 dinara.« 

»A ovaj nešto manji?« 

»200 dinara.« 

»A ovaj srednji?« 

»300 dinara.« 

»A taj mali?« 

400 dinara.« 

»A taj najmanji?« 

»500 dinara.« 

»Nečuveno! Pa koliko- ću onda mo- 
rati platiti, ako ne uzmem nijednoga?« 

Dječja želja. Stric: »Ja idem uvijek 
•s kokošima spavati.« 

»Pokaži mi, kako se penješ s njima 
na motke!« mali, će šestgodišnji nećak 
Perica, 

Pjesma i cipele. O n a: »Baš sam za- 
počela pjevati jednu malu pjesmicu, a 
netko baci izvana ovu cipelu kroz 
prozor u sohu.« 

On: »Molim te, zapjevaj brže i dru- 
gu kiticu, ne hi ti onaj i drugu cipelu 
bacio- amo. To je baš moja veličina 
cipele . . .« 

Bolesnik i alkohol. L i j e č m i k: 

»Morate prestati neko vrijeme piti al- 
koholnih pića, da vidimo, hoće li onda 
biti bolje.« 

Bolesnik: »A ne bi li, g. doktore, 
bilo bolje, da pijem neko vrijeme dvo- 
struko više, nego' dosad, pa da vidi- 
mo, hoće li tada biti gore?« 

Bernard Shaw ne ostaje dužan. Za 
neke gozbe pristupi Bernardu Shawu, 


engleskom piscu iz Irske, jedan gost 
i upita ga: 

»Zar nije vaš otac bio krojač?« 

»Jest,« odgovori Shaw. 

»Pa zašto i vi niste postali krojač?« 

Shaw se nasmije pa će: 

»Dopustite i meni jedno pitanje: zar 
nije vaš otac hio gentleman?« 

»Jest.« 

»Pa zašto i vi niste postali gentle- 
man?« 

Pomoć. Tonko trči k stražaru i viče: 
»Gospodine, da li biste htjeli pomoći 
dječaku u nezgodi?« 

»Razumije se!« 

»Onda idite brzo sa mnom: moj otac 
stoji pred 1 vratima i čeka sa štapom.« 

Sudbina. P r i j a t e 1 j : »Kako to, da 
sam pišeš na pisaćoj mašini, a imaš 
tajnicu?« 

Ravnatelj: »Udala se.« 

P rij a t e 1 j : »Za koga ?« 

Ravnatelj: »Za mene . . .« 

Prijateljice. »Mirko mi je darovao 
svoje srce!« 

»Budi s njime vrlo pažljiva i lijepo 
ga čuvaj! Prošli mi je tjedan rekao, da 
sam mu ga rastrgala . . .« 

Pred izlogom draguljara. Ona: »Mi- 
li moj, kupi mi nešto za ruku ili vrat!« 

On: »Vrlo rado, draga! Možda ko- 
mad sapuna — ?« 

Samo praktično. On: »Gospođice! 
Dozvoljavate li, da vas pratim?« 

Ona: »Možete, ako želite, upravo i 
pred oltar!« 

Iskreno. »Poslušaj me, dragi prija- 
telju, što ti savjetujem. Jer ja kona- 
čno ipak nisam tako glup, kako se 
tebi čini.« 

»I ja se nadam, da nisi. Bilo bi za- 
ista previše . . .« 


TORBICE 

Fuzy-Kovo©zi 

u 8 vi m veličinama 

TOIIE U SPISE (HTEHTliE), lOVtUKE, TORBICE 

za dame i sve vrsti kožnate robe 
Sada : 

Nova zgrada Zaklade, 

ugao Ilice i baruna Jelačića. 


& vam 


1. Tko je osnovao Carigrad (Bi- 
zant?) 

2. Kako je nastala riječ »korizma«? 

3. Kakav je bio kraljevski naslov 
posljednjeg bosanskog kralja? 

4. Koje je sve krvi stanovništvo 
srednjo-američke države Nikarague? 

5. U koliko se plemena dijeli mon- 
golski narod? 

6. Imaju li Mongoli svoju samostal- 
nu državu? 

7. Što je tuhrik? 

ODGOVORI IZ PROŠLOG BROJA 

1. Mladen II. Šubić bijaše zadnji na- 
sljedni ban u Dalmaciji. 

2. U Mandžuriji (942.000 km 2 ) žive 
samo 800.000 Mandžuraca. Više duša 
niti ne broji ovaj nekada jaki narod. 
Inače je Mandžurija naseljena Kine- 
zima. 

3. Mandžurei su pokorili Kinu god. 
T644. Tada su oborili kinesku dinastiju 
Ming, a narinuli svoju dinastiju Man- 
džu. '<Ova je vladala Kinom sve do 
1911., kada je Kina proglašena repu- 
blikom. 

4. Za carevanja mandžurske dina- 
stije Mandžu nad Kinom, kineski je 
Peking bio glavni grad cijelog car- 
stva, Druga je prijestolnica bio Muk- 
den, glavni grad Mandžurije. 

5. Tung-san-seng nazivali su Kinezi 
Mandžuriju, dok je bila u kineskom 
državnom sklopu. To znači: Tri isto- 
čne pokrajine. 

6. Glavni je sukob madžarske i hr- 
vatske vojske s mongolskom prigo- 
dom provale ove u Evropu g. 1240. 
bio na rijeci Šaju. Madžarska vojska 
i hrvatska vojska imale su ukupno 
65.000 vojnika, a mongolska 500.000. 
ilz groznog se pokolja spasilo bijegom 
samo 9.000 ljudi-. 

7. Gibraltar su Englezi oteli Špa- 
njolskoj g .1704. u doba rata za špa- 
njolsku baštinu. 'Rat je trajao od god. 
1701. do 1713. 


FILM — Naš Spasitelj (Isus Krist) - od 
narodenja do uzašašća preporučen po 
crkvi jedini u Jugoslaviji kod 

AUROn/l FICMi ^ ZAGUFB 


DOBR JAN NA BICIKLU 






Danas nam se čika 
sve znoji i muči, 
na novom biciklu 
voziti se uči. 


Ide lijevo, desno, 
bez svrhe i cilja-, 
kroz pet dana ne će 
proći <ni pet milja! 


a kada se nagne 
samo malko jače, 
odmah dobri čika 
sa -bicikla skače. 


Ali svakog puta 
u onoj brzini 
glava mu se nađe 
na tvrđoj ledini . . 

Križaljka u vržu 

Vodoravno: 1. Narodi u Indiji. 
7. isto kao 3 okomito. 8. Da (talij.). 
10. Staklo. 13. Zvijer. 15. Zamjenica 
(lat.). 16. »Broj. 17. Zamjenica. 18. Dio 
dana. 20. Ptica. 21. Poviše. 23. Podlo- 
ga. 25. Zemljopisni pojam. 26. Nogo- 
metni pojam. 28. Umjetnost (lat.). 30. 
Poznat na polju elektrotehnike. 

Okomito: 2. Nesretnik. 3. Uzdah. 
4. Igraća karta. 5. Rijek-a,. 6. Poznat na 
polju elektrotehnike. 9. Ilustrovani 
tjednik. 11. Dijelovi tijela. 12. Mjera 
kod starih Babilonaca 1 . 14. Ljubim 
(lat.). 19. Oznaka mjesta. 20. Niječna 
čestica. 22. Muško ime. 23. Stalež u 
staroj Ateni. 24. Dragi kamen. 25. Sla- 
ven. 27. Gramatička čestica (lat.). 29. 
Egipatski Bog. 


Logogrlf 


1. Svaki plemić -to imade, 
Tim se rod označit dade. 

2. Ni. ti ne ćeš tom uteći, 
Iza smrti tu ćeš leći. 


Savjet 

(skrivačica) 

Čas ža časom hitro teče, 
i za danom ide dan, 
tako zalud starost dade, 
a ti budeš nesretan. 

Juri vrijeme, nosi breme, 
tisuć stvari svaki dan, 
eto za te zabavice, 
samo budi oprezan! 

Vrijednih stvari malo ima, 
i -te stvari uzmi tek, 
okrijepi si njima dušu, 
bolji, će ti biti vijek. 

Imaš, brate, dobru štampu, w 
tvoju štampu i list tvoj 
eto samo u tom nać’ ćeš 
ljubav, ^reću i mir svoj! 


Proljetno puštanje krvi. O pro- 
ljetnom pištanju ki vi službena medicina jako 
malo zna, u Francuskoj mnogi preporučuju, 
dok su u Njemačkoj jako skeptični, je kažu, 
da je to umiš janje ijudi, da se bolje osjećaju. 
Kod Radenskih mineralnih voda to jc n išljenje 
isključeno. Več i o-lije nekoliko dana redo- 
vitoga pića Radenske vode čoviek vidi pro- 
mjenu na mokraći i na njezinoj količini, te to 
čišćenje tijela osjeća na cijelom organizmu. 
Mnoga skrivena bolest zna se sa proljetnim 
suncem pojaviti i pojačati, radi toga ne bi 
smjelo biti čovjeka da sada ne popije naj- 
manje desetak boca čuvene Radenske kiselice 
za čišćenje krvi i unutrašnjosti, te suzbijanje 
mnoge skrivene bolesti 


DOMAĆICE 

kupujte potrebitu sta- 
klarsku i porculan- 
sku robu u staklani 

Ilica 5 ZAGREB Ilica 5 


Besplatan pogreb 

možete dobiti, ako se začlanite u 
„Posmrtnu Zadrugu Sv. Josipa* uz 
neznatan mjesečni doprinos. Mislite 
za vremena na posljednje stvari. 

Posmrtna Zadruga Sv. Josipa 
Nikolićeva 5, 1. Zagreb, Telef. 84-44 


Hica 128 /£> ^ 

U v Ca L SfUo f lue, 

Ilica us -teUp 3 ™ 623 9 »ue«m 



ISPADANJE 
KOSE 

bolesti kose, tje- 
mena, prhuti, svrbež 
itd. nestaju sigurno 
i brzo. Kosa opet 
poraste, korjen kose 
ojača upotrebom 

BILJEVNE 
ISCRPINE 
KOPRIVA 

Čije n a 1 b oči ci 
Din 20*— Proizvađa 
i stavlja u promet stara, god. 1599. osno- 
vana KAPTOLSKA LJEKARNA SV. 
MARIJE, Zagreb, Dolac kraj Tržnice, 
ljekarnik Vlatko Bartulić 



2astur>srvo »TUGEFA« k d Zagreb Gajeva 52 Oglas regisir pod S Br 437 od 10 I. 1934. 


I ako ste danas zdravi možete već sutra 
oboljeti na gripi, angini i t. d. Mislite u 
tome slučaju na ASPIRIN tablete kao i na 
Bayer-ov križ 
koji Vam jamči nji- 
hovu nepatvorenost. 


Ilustrovani tjednik .(obitelj* izlazi svake nedjelje. Pr e1 Plata30 Din r,a tri mjeseca, za inozemstvo 4 dolara godišnje. Pretplata se plaća unaprijed. 
Rukopisi se ne vraćaju. „ Obitelj * izdaje Konzorcij Kuća Dob rt Štampe. Za izdavača i uredništvo odgovara Dr Josip Andrić, glavni urednik .Obitelji 0 
Zagreb, Trenkova 1. Adresa uredništva i uprave .Obitelji*: Zagreb , Trg Kralja Tomislava 21. Telefon 54-17. Ček. rač. pošt. šted. br. 33.536 , 
.Obitelj* se tiska u Tiskari Narodnih Novina u Zagrebu. Za tiskaru odgovara V. Kirin, Zagreb, Deželićeva ul. 2. 

Lijevo : 

KRALJIC.A SALIMBA MAKIMBA, 
KOJA JE ZA VRIJEME KOLONI- 
ZACIJE „ C OM MODORESA" 
NAPUSTILA SVOJE KRALJEVSTVO 
I POŠLA ZA MUŽEM ŽANDARMOM 
PAULOM CAMILLE TE JE DANAS 
UPRAVITELJICA MALENOG 
POSJEDA U BORGOGNI 
Naša slika prikazuje nju sa svojim 
mužem i kćerkom pri dnevnom poslu 
Dolje : 

OOROMNI REFLEKTOR 
Između San Diega u Kaliforniji i Fort 
Wortha i u Texasu uspostavlja se noćni 
zrakoplovni promet. Na duljinu od } 
1500 milja bit će postavljeno 120 ova- . 
kvih ogromnih reflektora, od kojih 
svaki može da baca svijetlo 75 milja 


Gore : 

VELIKI TELEFON 
Kad bi svi telefoni bili ovako veliki, 
svi bi razgovori bili zastalno kraći 
No ovakav se telefon ne upotrebljava- 
nego je »amo model za jednu tele.* 
fonsku izložbu 


I 


Desno : 

USTRPLJIVI KONJ ČEKA UZ 
KOLA SVOGA GOSPODARA 
Foto Đuro Grtesbach 

